text:
Discors de Montagne
Discors de Montagne[cambie | modifiche il codiç]
Clamât ancje "Sermon dal Mont" al è un dai sermons plui nomenâts che a sedin mai stâts proferîts.
Lis robis consideradis in chest sermon a son robis che e interessin dutis lis personis che a bramin informazions veris come: dulà cjatâ la felicitât, dulà cjatâ juscj principis e regulis di compuartament i uns viers chei altris, come si devi adorâ l'Idiu.
Il discors al compâr clarementri in dôs contis evangjelichis, che di Mateu (cjapitui dal 5 al 7) e in che di Luche ( cjapitul 6 versets dal 20 al 49)
Il discors al fo pronunciât da Jesus pôc dopo che al veve sielzût i soi dodis apuestui, duncje cirche viers il 30 d.C.
Il scritôr nol specifiche il lûc just dulà che al fo pronunciât. Al è probabil, lant daûr a cetantis fonts, che al sedi stât in Galilee, inte regjon a bonât dal lâc.
Chel che al rint preseôs il Sermon di Crist nol è dome il profont contignût spirituâl, ma ancje la naturalece e al limpidece cun cui lui al esplicâ chestis veretâts.
Jesus si base su esperiencis comuns e al fâs riferiment a robis che la int a cognòs ben, permetint cussì a ducj chei che e desiderin vivi une vite miôr secont la volontât dal Idiu di imbrincâ cun facilitât lis sôs ideis.
Ancje no cristians a ritegnin di alt valôr chest discors. Il leader indù Mohandas Gandhi, al varês dit a lort Inwin, ex vice re de Indie: "Cuant che il so pais e il gno a saran dacuardi sui insegnaments di Crist esplicâts intal so Sermon dal Mont, o varin discrosâts i fastidis no dome dai nestris pais ma dal mont intîr".
Contignût dal discors[cambie | modifiche il codiç]
.
* Beâts (Feliçs) chei che a si rindin cont de lôr bisugne spirituâl, parcè che di lôr al è il ream dai cîi. * Beâts (Feliçs) i dolentrâts, parcè che a saran consolâts. * Beâts (Feliçs) i morentâts, parcè che a ereditaran la tiere. * Beâts (Feliçs) chei che a àn fan e sêt di justizie, parcè che a saran saceàs. * Beâts (Feliçs) i misericordiôs, parcè che a otignaran misericordie. * Beâts (Feliçs) i sancîrs di cûr, parcè che a viodaran l'Idiu. * Beâts (Feliçs) i pacifics, parcè che a saran clamâts fiis dal Idiu. * Beâts (Feliçs) chei che a son aviersâts par vie de justizie, parcè che di lôr al è il ream dai cîi. * Beâts (Feliçs) o sarês voaltris, cuant che us strapaçaran e us aviersaran e falsementri a disaran di voaltris ogni mâl a cause me. Laudaitsi e esultait parcè che grande e sarà la vuestre ricompense intai cîi. * Voaltris o sês il sâl de tiere. Se il sâl al piert il so savôr nol serf a nie. * Voaltris o sês la lûs dal mont. La lûs no po jessi metude sot il pesenâl, ma sul ferâl, cussì che e po slusorâ su ducj. * Voaltris o savês che al è stât dit: No vês di cometi adulteri. Ma jo us dîs che ognidun che al varà cjalât une femine, par desiderâle, al à bielzà cometût adulteri intal so cûr. * Il vuestri cjacarâ: Si, al sei si; e il No al sei no, chel che al è di plui al aparten al mâl. * Voaltris o savês che al fo dit: Tu volarâs ben al to prossim e tu odearâs il to nemì. Ma jo us dîs: Volêt ben ai vuestris nemiis, preait par chei che us aviersin. Parcè che se voaltris i volês ben dome a chei che us vuelin ben, cuâl premi mertaiso. * Cuant che tu fasis caritât, la to çampe no savedi chel che a fâs la to drete, par che la to caritât a resti in segret; e il Pari to che al viôt intal segret, ti darà la ricompense. * Cuant che o preais, no stait a fâ come che a fasin i ipocrits i cuai a àn plasè preâ in pins intes sinagoghis par fâsi viodi dai oms. Ma tu, cuant che tu vuelis preâ, jentre inte to stanzie e pree il Pari to intal segret. Voaltris o dovês duncje preâ cussì: - Pari nestri che tu sês intal cîl, - che al sedi santificât il to non, - che al vegni il to Ream, - che a sedi fate la to volontât come che e je in cîl, ancje su la tiere, - danus vuê il pan di ogni dî, - cancele i nestris debits, come che ancje no ju cancelin ai nestri debitôrs, - no sta menânus in tentazion, ma liberinus dal necuitôs.
Il discors al continue ancjemò.
Considerazions[cambie | modifiche il codiç]
Jesus nus dâ la descrizion di cui che al è verementri feliç.
Chest tiermin nol vûl dî dome jessi di bonspirt o legri, al è alc di plui profont, al impliche un sens di apaiament.
Chei che a si rindin cont dal lôr bisugn spirituâl, a imparin a cognossi e a servî l'Idiu e a son feliçs savint di fâ plasè a Lui.
Cuant che si rivolzè ai soi apuestui, ju paragonà al sâl, par vie che lôr a puedin francjâ une influence di protezion su lis personis.
Ju clame ancje lûs intal mont parcè che lu fasin sei cu la lôr testemoneance sei jessint spielis di condote secont i principis biblics.
Par chel che al rivuarde lis preieris, Jesus al svergogne lis preieris fatis par fâ colp su chei che a scoltin e par ricevi laudis.
Al disaprove ancje il proferî in maniere ripetude peraulis imparadis a memorie.
Par judâ i soi scoltadôrs, Jesus al furnî une preiere di esempli, che cognossude come Pari Nestri.
No par ripetile, ma par sorepensâ su ce robis che a si à di preâ e ce robis domandâ.
Se si cjale ben si viôt che lis trê primis instancis a dan impuartance a le sovranitât dal Idiu e ai soi implants. Chês altris cuatri a son instancis di caratar personâl.


c: text/html

text:
STELE (f.), star: contâ lis stelis, to count the stars; un cîl cun tantis stelis, a sky with many stars; un cîl cence stelis, a starless sky, a sky without stars; la stele sflandorose de buinore, the bright morning star; il soreli, la lune e lis stelis, the sun, the moon and the stars; sot des stelis, under the stars; une stele e colà dal cîl su la tiere, a star fell from heaven upon the earth; tocjâ lis stelis dal cîl, to touch the stars of heaven; il zîr des stelis, the course of the stars; stelis lusintis, shining stars; stelis cence fermece, wandering stars (literally, stars without fixity); multiplicât come lis stelis dal cîl, multiplied like the stars of heaven; une dissendence grande come lis stelis dal cîl, a lineage great as the stars of heaven; une zovine biele come une stele, a very pretty young woman (literally, a young woman pretty as a star). || singular, la stele; plural, lis stelis.
La vignude dai magjos
The arrival of the Magi
Vanzeli seont Matieu 2,1-2
Gospel according to Matthew 2:1-2
Dopo che Jesù al jere nassût a Betlem in Judee, sot dal re Erode, ve che a rivarin a Jerusalem dal Orient magjos e a domandarin: “Dulà isal il re dai Judeus a pene nassût? Parcè che o vin viodude la sô stele in Orient e o sin vignûts par adorâlu”.
Cum ergo natus esset Iesus in Bethlehem Iuda in diebus Herodis regis, ecce Magi ab oriente venerunt Ierosolymam, dicentes: Ubi est qui natus est rex Iudaeorum? Vidimus enim stellam eius in oriente, et venimus adorare eum.

robotstxt: allowed

filter: keep


text:
Il grup al continue la tradizion des formazions musicâls de Istrie slovene e cravuate, come Istranova. Il non ’tal è di origjin dialetâl e al vûl dî sorzint, cors di aghe. Il grup ’tal è une biele fusion di musiciscj esperts e di plui zovins. Vruja al propon cjant e bai di dutis lis componentis etnichis che a son te peni’sule, cussì che si puedin sintî sedi il cjant a dôs vôs tipic de Istrie ’sud orientâl che lis vilotis, cjants des comunitâts romanichis di Dignan e Rovigno, lis baladis in savrin de aree setentrionâl dulà che a vivin i slovens e ae fin cjants e bai in istrovenit. Interessants a son i struments origjinâi che a doprin e a presentin, come par esempli il bajs (bas’sut istrian a dôs cuardis), il mih (pive istriane), la grata (la taule doprade de lavandere), cun di plui struments cognossûts come il violin, la mandule, il clarinet, la armoniche, il flaut.
Formazion: Marino Kranjac – vôs, violin, ghitare, pive; Alenka Kranjac – vôs, grata; Peter Kaligarič – armoniche; Gabrijel Križman – vôs, ghitare, mandule, flauts; Gorast Radojević – bas’sut istrian, bas
Viale Barbacane, 17 – 33097 Spilimbergo (Pn)
Tel. 0427 51230
email: info@folkest.com
P.I. 01419440936


text:
Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Timoteo 2
Cjapitul 1
Direzion e ringraciament
1 1 Pauli, apuestul di Crist Gjesù par volontât di Diu, seont la promesse di vite ch’e je in Crist Gjesù, 2 a Timoteu, fi une vore cjâr: gracie, misericordie e pâs de bande di Diu Pari e di Crist Gjesù nestri Signôr.
3 O ringracii chel Diu, che lu servìs cun cussience monde ancjemò dal timp dai miei vons, ogni volte che o fâs memorie di te tes mês preieris, cence soste ni di gnot ni di dì. 4 Visantmi des tôs lagrimis, o ài gole ancje di tornâti a viodi, par jessi colmât di gjonde, 5 tal ricuart di chê fede cence falsetât ch’e je in te e che prime ancjemò e veve fate la sô cjase tal cûr di tô none Loide e di tô mari Eunice e, jo o soi sigûr, le à fate ancje dentri di te.
Esortazion a jessi fuarts tal predicjâ il vanzeli
6 Par chel ti racomandi di tornâ a fâ sflameâ il don di Diu ch’al è in te midiant de imposizion des mês mans. 7 Di fat Diu no nus à dât un spirt di timidece ma di fuarce, di amôr e di sintiment. 8 No sta vergognâti alore di testemoneâ nestri Signôr e ancje me ch’o soi in preson par lui, ma patìs invezit cun me pal vanzeli confidant te fuarce di Diu. 9 Di fat al è lui che nus à salvâts e nus à clamâts cuntune clamade sante, no in virtût des nestris oparis ma seont il so progjet e la sô gracie, che nus è stade dade in Crist prin dai timps de eternitât, 10 ma ch’e je stade pandude cumò midiant de aparizion dal salvadôr nestri Gjesù Crist. Lui al à disfate la muart e al à fate lusî la vite e l’inmortalitât midiant dal vanzeli, 11 che jo o soi stât metût aralt, apuestul e mestri.
12 Anzit, al è propit par cheste reson che jo o sopuarti dutis chês robis li, ma no mi vergogni gran, parcè che o sai a cui ch’o ài crodût e o soi convint fin dapît che lui al à il podê di tignî cont dal gno dipuesit fint in chê dì. 13 Cjape come spieli lis sanis dutrinis che tu âs sintudis di me, te fede e tal amôr ch’al è in Crist Gjesù. 14 Ten cont dal bon dipuesit midiant dal Spirtu Sant ch’al vîf in nô.
Notiziis personâls
15 Tu sâs che ducj chei de Asie, fra lôr ancje Figjel e Ermogjene, mi àn implantât. 16 Il Signôr ch’al vedi dûl de cjase di Onesifor, parcè che mi à dât spirt plui di une volte e di dôs e no si è vergognât des mês cjadenis. 17 Che anzit, cuant che al è vignût a Rome, al à spesseât a cirîmi fin che no mi à cjatât. 18 Il Signôr i dedi ancje a lui di cjatâ misericordie denant di Diu in chê dì. Ducj i servizis ch’al à fat a Efeso tu ju sâs ancje tu miei di cualunche altri.
Notis:
- 1,4 - Al fevele di cuant ch'al à scugnût lassâ Pauli, ch'al leve presonîr a Rome.
- 1,7 - Il ream di Diu al domande spirt, fuarce, snait, sgrimie, ancje se par solit si bat di plui su la rassegnazion
- 1,10 - La fonde di dut e je simpri la resurezion di Crist.
- 1,12 - Al è di stâ fidâts sun Diu massime cuant che lis robis nus pâr ch'a ledin malamentri. Diu al ten note di dut par cuant ch'al fasarà i conts te grande “zornade”.
- 1,15 - A àn vude pôre di lassâsi viodi a Rome come amîs di Pauli.


text:
Partint de tradizion de tiere, l’Abruç, Terre del Sud al spazie tra i ritmis, dialets e culturis dal centri-’sud Italie: cjants e musichis che a son e a identifichin, intune vieste tradizionâl e a voltis cun venis di mediteraneitât rafinade. Un repertori che al met dongje i cjants de tradizion orâl, chei d’autôr e diviersis composizions dal grup stes, intun percors che al tocje lûcs, storiis, personaçs des tieri dal Abruç.
Formazion:
Martina Spadano – vôs, percussions, bal; Mimmo Spadano – vôs, ghitare acustiche, ghitare batente; Peppe Tetiviola – flaut traviers, flâts etnics, côrs; Stefano Andretta – mandulin, bas acustic, ghitare, côrs; Tino Santoro – vôs, tambûrs a curnîs, percussions; Vincenzo De Ritis – fisarmoniche, côrs.
Viale Barbacane, 17 – 33097 Spilimbergo (Pn)
Tel. 0427 51230
email: info@folkest.com
P.I. 01419440936


text:
Al è online “Ghiti”, il sît par furlan par fruts e gjenitôrs
Il progjet al è indreçât ai piçui dai 3 ai 10 agns e al nas de colaborazion fra ARLeF e Ensoul
Educâ fasint divertî, si pues! Propit chest al è l’obietîf dal gnûf sît bilengâl “Ghiti”, nassût de colaborazion fra ARLeF, la Agjenzie Regjonâl pe Lenghe Furlane, e Ensoul, aziende di Udin specializade in sîts internet. Il progjet (www.ghiti.it), che al previôt ancje la creazion des pagjinis dedicadis sui social, al è pensât cuntune atenzion particolâr ae inclusion e ae acessibilitât, jessint indreçât ai fruts dai 3 ai 10 agns, ma ancje ai lôr gjenitôrs.
Nol è duncje un prodot dome pe utence che e cognòs za la lenghe furlane, ma ancje par chei che no fevelin par furlan. Propit par lôr e je presinte la “modalitât esplorazion”, che e permet di navigâ par furlan, ma viodint tal stes moment la traduzion taliane. «O sin pardabon braurôs di presentâ la prime plateforme par furlan dedicade dal dut ai plui piçui e ai lôr gjenitôrs. Cun Ghiti o vin fat sù un vêr “mont” a misure di frut, no dome dal pont di viste grafic, ma ancje di chel de fruizion. Al è un strument fat di cartons animâts, videos, zûcs interatîfs, leturis e altris contignûts educatîfs che a savaran a divertîju e a apassionâju al furlan», al à marcât il president de Agjenzie Regjonâl pe Lenghe Furlane, Eros Cisilino, in ocasion de videoconference di presentazion dal progjet, là che a àn partecipât ancje l’assessôr regjonâl ae istruzion, Alessia Rosolen, e Fulvio Romanin, titulâr di Ensoul.
«La ricercje sientifiche – al à zontât Cisilino – nus dîs che une educazion plurilengâl e ufrìs vantaçs cognitîfs, sociâi e culturâi impuartants. Par esempli si disvilupin plui grandis capacitâts di cjapâ sù lis lenghis forestis, une atenzion seletive e une facilitât intal passâ di un compit a un altri. Chest sît al vûl ancje sburtâ i gjenitôrs furlans a fâ tesaur di chestis oportunitâts ufiertis dal bilinguisim».
«La Aministrazion regjonâl e va indenant cun intervents a sostegn de lenghe furlane, savint che e je part dal nestri patrimoni culturâl – e à declarât la assessore Rosolen -. In chescj timps cussì dificii, meti a disposizion dai plui piçui un strument de fate di chel presentât vuê, al rapresente une oportunitât par scuvierzi alc di gnûf no dome par cui che al fevele furlan». Rosolen e à volût inserî la iniziative intal contest pandemic: «In dutis chestis situazions, il sît al devente un imprest complementâr di supuart pai docents, pe famee e pai fruts che a puedin scuvierzi e preseâ lis oportunitâts positivis dal sisteme digjitâl».
Forse ti può interessare anche:
Non sei abilitato all'invio del commento.
Effettua il Login per poter inviare un commento


text:
Vigjii restâts dos setemanis cence blocuts par fâ lis multis. Obleâts a scrivilis su la man, a àn scugnût spietâ i proprietaris de machine cul braç striçât sot il tergicristal.
Grums di furlans in code par viodi i monuments vierts une volte l'an dal Fai. I monuments c'a son vierts dut l'an nissun al va mai a visitâju.
Fughe di cerviei dal Friûl, no nus son mai stâts simpatics.
Secont une ricercje la miôr bire taliane e je l'olandese bire Moretti.
Protestis in Place prin di Mai par colpe dal cantîr. I gjostrârs a declarin: "I scivui dal parcament a fasin concorence aes nestris gjostris".
A Udin il 26 par 100 dai students al è stranîr, il rest al è miôr nancje savê.
Si siere l'ultime sale cinematografiche cjargnele, ultime proiezion cul film dramatic CoopCalypse Now.


text:
Paîs Bas
I Paîs Bas (clamâts ancje Neerlande) a son un stât de Europe che al fâs part de Union Europeane dal 25 di Març dal 1957. Il stât al confine a Bonât cun la Belgjiche e a Jevât cun la Gjermanie. Dispès e si fevele dai Paîs Bas come Olande; in veretât la Olande e je dome une regjon dal paîs.
La capitâl e je Amsterdam, ma il guvier, il parlament e la residence dal sovran a si cjatin dutis a L'Agâr (Den Haag), dulà che a an la sede ancje la Cort Internazionâl di Justizie e il Tribunâl Penâl Internazionâl.
Gjeografie[cambie | modifiche il codiç]
La carateristiche principâl de gjeografie olandese e je la planure: cirche il 50% de superficie al si cjate a mancul di un metri parsore dal nivel dal mâr. Une cjadene di dunis e dighis dilunc des cuestis e des rivis dai flums principâi a impedissin che chestis zonis a vegnin inagadis, intant che un sisteme di pompis e gjave la aghe di ploie di soreplui.
La lote par gjavâ il teritori al mâr e ai flums e je un dai temis ricorents de storie e de gjeografie olandese. Difat, une buine part dal teritori e je costituide di polders, terens discjolets al mâr o a lagunis e palûts costîrs.
Il pont plui elevât dai Paîs Bas al è il Vaalserberg (321 m s.n.m.), tal Sud-Est estrem dal paîs.
Politiche[cambie | modifiche il codiç]
Il sovran al à un rodul soredut cerimoniâl; i sôs compits principâi a son la sielte dal prin ministri e la nomine dai judiçs. Il sovran al po jessi sei un re, sei une regjine.
Il podê esecutîf al è afidât al guvier, vuidât dal prin ministri. Dal 14 di Otubar dal 2010 il prin ministri al è Mark Rutte.
Il Parlament al esercite il podê legjislatîf, e al è componût di une Cjamare Basse (150 membris) e une Cjamare Alte (75 membris), con podês ridots.
Sudivision dal Stât[cambie | modifiche il codiç]
Il Ream dai Paîs Bas al e dividut in 12 Provincis (nerlandes: Provincies) e in comuns (nerlandes: Gemeeten). Ogni provincie a god di une autonomie esecutive.


text:
Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Neemie
Cjapitul 10
NEEMIE AL TORNE E SI DÀ DA FÂ
Il grant impegn de comunitât gjudaiche
10 1 “Par cheste reson nô o volìn cjapâsi un impegn par simpri e lu metìn jù par scrit. Sul document, cun tant di sigjîl, a àn di jessi ancje i nons dai nestris sorestants, dai nestris levits e dai nestris predis”.
2 Sul document sigjilât a meterin il lôr non Neemie il governadôr, fi di Akalià, e Sedecie, 3 Seraie, Azarie, Gjeremie, 4 Pascur, Amarie, Malchie, 5 Catus, Sebanie, Maluc, 6 Carim, Meremot, Abdie, 7 Denêl, Ghineton, Baruc, 8 Mesulam, Abie, Miamin, 9 Maazie, Bilgai, Semaie; chescj a son i predis. 10 Levits: Gjosuè, fi di Azanie, Binui dai fîs di Chenadad, Kadmiel, 11 e i lôr fradis Sebanie, Odie, Kelite, Pelaie, Canan, 12 Miche, Recob, Casaoià, 13 Zacur, Serebie, Sebanie, 14 Odie, Bani, Beninu. 15 Sorestants dal popul: Pareos, Pacat-Moab, Elam, Zatu, Bani, 16 Buni, Azgad, Bebai, 17 Adonie, Bigvai, Adin, 18 Ater, Ezechie, Azur, 19 Odie, Casum, Bezai, 20 Carif, Anatot, Nebai, 21 Magpias, Mesulam, Chezir, 22 Mesezabeel, Zadok, Jadue, 23 Pelatie, Canan, Anaie, 24 Osee, Ananie, Casub, 25 Aloches, Pilche, Sobek, 26 Recum, Casabne, Maaseie, 27 Achie, Canan, Anan, 28 Maluc, Carim, Baane.
29 Il rest dal popul, i predis, i levits, i puartonîrs, i cantôrs, i oblâts e ducj chei che si jerin gjavâts fûr dai popui forescj par butâsi cu la leç di Diu, lis lôr feminis, i lôr fîs e lis lôr fiis, ducj chei ch’a jerin in stât di cognossi e di capî, 30 si meterin cui lôr fradis, cui prins, e si impegnarin cun tant di zurament a lâ indenant te leç di Diu, dade midiant di Mosè famei di Diu, a rispietâ e a meti in vore ducj i comants dal Signôr, nestri Diu, dut ce ch’al decît lui e ch’al ordene. 31 In mût particolâr: a no dâur lis nestris fiis a la int dal puest e a no cjoli lis lôr fiis pai nestris fîs; 32 a no comprâ nuie, in dì di sabide o tun’altre dì sante, dai popui ch’a puartassin a vendi in dì di sabide cualunche gjenar di marcanzie o di mangjative; a lassâ polsâ la tiere ogni setim an e a rinunziâ a ogni credit. 33 Si sin ancje impegnâts par leç a dâ ogni an la tierce part di un sicli pal servizi de cjase dal nestri Diu: 34 pai pans de ufierte, pal sacrifici continui, pal olocaust eterni, pai sacrificis des sabidis, des lunis gnovis, des fiestis, pes ufiertis sacris, pai sacrificis di espiazion pai pecjâts di Israel e par ogni vore de cjase dal nestri Diu. 35 Tirant a bruscjete, nô predis, levits e popul o vin distinât, in merit de ufierte dai lens, di puartânt a la cjase dal nestri Diu, daûr des fameis dai nestris vons, cuant ch’al scjât il timp, an par an, par ch’a sedin brusâts sul altâr dal Signôr nestri Diu, come ch’al è scrit te leç. 36 Si sin impegnâts a puartâ ogni an tal templi lis primiziis de nestre tiere e lis primiziis des pomis di cualunche plante, 37 come ancje i prins nassûts dai nestris fîs e dal nestri besteam, seont ce ch’al è scrit inte leç, e i prins parts dal nestri besteam grant e minût, par presentâju te cjase dal nestri Diu ai predis ch’a funzionin te cjase dal nestri Diu. 38 Si sin ancje impegnâts a puartâur ai predis tes stanziis de cjase dal nestri Diu lis primiziis de nestre paste, des ufiertis ch’o vin cjapadis sù, ven a stâi lis primiziis des pomis di cualunche arbul, dal vin e dal vueli, e a dâur la decime di ce ch’al bute il nestri teren ai levits. I levits a vignaran lôr in persone a cjapâ sù chestis decimis in ducj i lûcs che nô o lavorìn la tiere. 39 Un predi, fi di Aron, al compagnarà i levits cuant che a vignaran a cjapâ sù lis decimis; i levits a puartaran la decime part de decime a la cjase dal nestri Diu, tes stanziis dal tesaur; 40 parcè che in chês stanziis i fîs di Israel e i fîs di Levi a àn di puartâ l’ufierte cjapade sù sul forment, sul vin e sul vueli; in chel lûc al è il furniment dal santuari, i predis ch’a funzionin, i puartonîrs e i cantôrs. Si sin impegnâts cussì a nô lassâ di bande la cjase dal nestri Diu.
Notis:
- 10,2 - La liste di chei ch’a àn firmât il pat e je artificiâl.
- 10,30 - Un pat rinfuarçât cun tant di zurament. L’impegn al è limitât a chestis robis: no cjoli feminis forestis (v. 31), no traficâ in dì di sabide (v. 32a), rispietâ l’an sabatic (v. 32b), paiâ une tasse pal templi (vv. 33-34), ufrî i lens pal fûc dal altâr (v. 35), ufrî lis primiziis de tiere e dai oms (v. 36) e paiâur lis decimis ai predis e ai levits (vv. 38-40).
- 10,40 - In Ne 13,11 il popul al è rimproverât parcè che al à bandonade la cjase di Diu, ven a stâi parcè che nol paiave lis decimis e cussì i levits e i cantôrs a jerin scjampâts.


text:
Vuê vie pe buinore, juste cuant che e jere finude la gnove pontade di Babêl Europe là che si veve fevelât ancje dai finaliscj dal Premi Tenco, e je saltade fûr la biele gnove.
Te sezion dedicade aes produzions fatis tai dialets talians e tes lenghis minoritariis, che però a continuin a clamâle – a disin: «per praticità» (???) – dome «album in dialetto» (???!!!), la Targhe Tenco e vignarà dade a Claudia Crabuzza pal so disc par catalan algherês Com un soldat, ex aequo cun O sanghe, il biel disc di James Senese & Napoli Centrale.
Al è un ricognossiment pardabon meretât, parcè che Com un soldat al è un disc bielon no dome di scoltâ, ma ancje di lei (l’ûs «normâl» de lenghe catalane al è pardabon preseabil) e di cjalâ (par vie de cure de vieste grafiche).
Claudia Crabuzza, che za di un pôcs di agns e met dongje personalitât, vôs, musiche e peraulis par talian, par sart e soredut par catalan algherês, cun risultâts simpri une vore interessants, e pant inte maniere miôr lis sôs cualitâts e il rivoc des sôs esperiencis tal cjamp de composizion, de interpretazion e de produzion.
Implicade a tacâ dal 2000 tal progjet Chichimeca e vincidore, in cubie cun Claudio Gabriel Sanna, de edizion 2012 dal festival de cjançon tes lenghis minoritariis de Europe alpine e mediteranie, Suns, vie par chescj agns e à colaborât cun diviers musiciscj, in Sardegne, in Italie e inaltrò.
Tal so album solist, dât fûr te Vierte dal 2016, si pierdisi cun plasê dentri di dîs tocs plens di sostance e di caratar, cun sugjestions pop, lidrîs rock, influencis folk e tension poetiche.
Chel che al tache cun ‘Repic’ e che si siere cun ‘Arena i sal marí’ al è un viaç inmagant e scalembri, che al tocje il cûr, lis orelis e il cerviel cu la intensitât di cjançons tant che ‘Mare antiga’ e là che si cjatin ancje un omaç a Frida Kahlo, un ricuart di Lhasa de Sela e un adatament di un toc di Bianca d’Aponte.
Doi agns indaûr chel stes ricognossiment lu cjapave il furlan Loris Vescovo cul so disc Penisolâti.
Une recension di Com un soldat si pue leile ancje sul numar di Avost di chest an de La Patrie dal Friûl.


text:
NO PAR FURLAN, MA BOGNS. “Etnoregionalismi”, il libri just tal moment just
A. Cirulli “Etnoregionalismi”, Firenze, Mondadori Università, 2019
La jessude di “Etnoregionalismi” e je une biele gnove intal cjamp de sagjistiche e de editorie taliane parcè che finalmentri tancje letôrs a puedin provâ a cognossi e a capî almancul alc in cont dai tancj autonomisims, regjonalisims e indipendentisims che a son ator pal continent e ancje inaltrò. Chel di di Adriano Cirulli al è un librut piçul e plen di sostance che al fronte cuistions penzis e impuartantonis in cont des diviersis declinazions dal rapuart jenfri teritori, identitât e politiche che a son la fonde di cetantis rivendicazions, mobilitazions e iniziatiativis.
La publicazion e je un bon vademecum, metût adun cun competence e cence prejudizis (une raritât, in Italie, soredut su argoments di cheste fate), che al ten dongje un biel insuazament teoric gjenerâl, une schirie di resonaments specifics e ducj i sclariments terminologjics e concetuâi che a coventin. Nol è un câs, stant il so autôr, Adriano Cirulli, che al è une vore competent propit su chescj argoments e lu mostre ad in plen, ancje se intune forme sclagne e strucade. Si podarès dî: il libri just tal moment just. ❚
Marco Stolfo


text:
Sinonimi e Contrari Friulani
in mût manifest loc.
- [it. apertamente av.]
(derivât di 'aperto')
- sinonims
- diretementri, esplicitementri, francjementri, palesementri, publichementri, scletementri, sincirementri
- contraris
- a cidin, cun segretece, daûr dal sipari, di platât, implicitementri, indiretementri, in maniere cidine, in maniere cuvierte, in maniere implicite, in maniere indirete, in maniere platade, in maniere scuindude, in maniere segrete, in maniere taponade, in mût cidin, in mût cuviert, in mût implicit, in mût indiret, in mût platât, in mût scuindût, in mût segret, in mût taponât, in segretece, segretementri
- [it. chiaramente av.]
(in forme direte, cence atenuazion di peraulis)
- sinonims
- ae lûs dal dì, ae lûs dal soreli, clarementri, cun onestât, esplicitementri, espressementri, in maniere oneste, in mût onest, liberementri, manifestementri, onestementri, scletementri
- contraris
- ambiguementri, cun ambiguitât, cun ecuivocitât, ecuivochementri, elusivementri, indiretementri, in maniere ambigue, in maniere cuvierte, in maniere ecuivoche, in maniere elusive, in maniere enigmatiche, in maniere indirete, in maniere platade, in maniere scuindude, in maniere velade, in mût ambigui, in mût cuviert, in mût ecuivoc, in mût elusîf, in mût enigmatic, in mût indiret, in mût platât, in mût scuindût, in mût velât
- [it. dichiaratamente av.]
(derivât di 'dichiarato')
- sinonims
- declaradementri, esplicitementri, evidentmentri, manifestementri, palesementri
- [it. esplicitamente av.]
(derivât di 'esplicito')
- sinonims
- a palês, cence ecuivoc, cence ecuivocâ, clâr, clarementri, cun clarece, cun francjece, diretementri, espressementri, palesementri
- contraris
- a cidin, ambiguementri, cun ambiguitât, cun oscuritât, dîs e no dîs, implicitementri, indiretementri, in maniere ambigue, in maniere dubiose, in maniere implicite, in maniere indirete, in maniere scure, in maniere velade, in mût ambigui, in mût dubiôs, in mût implicit, in mût indiret, in mût scûr, in mût velât, oscurementri
- [it. estrinsecamente av.]
(derivât di 'estrinseco')
- sinonims
- clarementri, esplicitementri, palesementri
- contraris
- indiretementri, in maniere indirete, in maniere platade, in maniere velade, in mût indiret, in mût platât, in mût velât
- [it. evidentemente av.]
(derivât di 'evidente', in maniere che si viôt, che si note)
- sinonims
- clarementri, evidentmentri, manifestementri, palesementri, visibilmentri
- [it. inequivocabilmente av.]
(derivât di 'inequivocabile')
- sinonims
- clarementri, esplicitementri, inconfondibilmentri, inecuivocabilmentri, manifestementri
- contraris
- cun ecuivocabilitât, cun ecuivocazion, cun elusivitât, ecuivocabilmentri, ecuivochementri, elusivementri, in maniere ecuivocabile, in maniere ecuivoche, in maniere elusive, in mût ecuivoc, in mût ecuivocabil, in mût elusîf
- [it. palesemente av.]
(derivât di 'palese')
- sinonims
- clarementri, esplicitementri, evidentmentri, francjementri, manifestementri, palesementri, publichementri, scletementri, scuviertementri
- contraris
- ambiguementri, clandestinementri, cun ambiguitât, cun clandestinitât, cun misteri, di scuindon, implicitementri, in clandestinitât, in maniere ambigue, in maniere clandestine, in maniere implicite, in maniere misteriose, in maniere platade, in maniere scuindude, in maniere segrete, in maniere velade, in mût ambigui, in mût clandestin, in mût implicit, in mût misteriôs, in mût platât, in mût scuindût, in mût segret, in mût velât, in segret, insot insot, misteriosementri, par daûr, par sot, segretementri, veladementri
- [it. patentemente av.]
(derivât di 'patente')
- sinonims
- clarementri, cun visibilitât, evidentmentri, in maniere visibile, in mût visibil, manifestementri, palesementri, visibilmentri
- contraris
- cun oscuritât
- [it. scopertamente av.]
(derivât di 'scoperto')
- sinonims
- clarementri, esplicitementri, francjementri, manifestementri, palesementri
- contraris
- cun segretece, in maniere oculte, in maniere platade, in maniere segrete, in mût ocult, in mût platât, in mût segret, in segret, ocultementri, segretementri
- [it. trasparentemente av.]
(derivât di 'trasparente')
- sinonims
- clarementri, manifestementri, palesementri
- contraris
- cun segretece, in maniere celade, in maniere platade, in maniere scuindude, in maniere segrete, in mût celât, in mût platât, in mût scuindût, in mût segret, segretementri
- [it. visibilmente av.]
(derivât di 'visibile', in maniere che si pues viodi)
- sinonims
- visibilmentri


text:
Charles Taze Russel
Al è nassût in Pensylvania il 16 fevrâr 1852. Secont di mari di Joseph L. Russel, un presbiterian di origjin scozês.
Al jere un zovin taiât pai afârs tant che a dome undis ains al deventà soci dal pari. A gjestivin insiemit un negozi di vistîts par om. Al jere une vore industriôs tant che al rivà a slargjà il zîr di afârs, finint par gjestî personalmentri diviers negozis.
Nol jere ateu, ma nol acetave i insegnaments religjôs dal so timp. Simpri in cercje de veretât, intal 1869 al cognossè lis ideis dai aventiscj e chest lu sburtà a lei la Biblie.
Intal 1870 insiemit a cualchi cognossint di Pittsburgh, al fondà un grup par studiâ la Biblie. Lis veretâts che a lôr viodude a deventavin simpri plui claris, lu segnarin par un net distac des dutrinis in voghe.
Ator dal 1876 , Russel al cognossè l'aventist Nelson H. Barbour e insiemit a publicarin un periodic religjôs clamât "Herald of the Morning". Intal 1878 par vie di viodudis difarentis su ciertis cuestions dotrinâls (riscat midiant la muart di Crist), Russel al cjonçà i rapuarts cun Barbour.
Intal lui dal 1879 al començà a publicà la riviste "Zion's Watch Tower and Herald of Crist's Presence", dal cuâl al jere diretôr e editôr. Vuê cheste riviste e je cognossude come "Torre di Guardia".
Al decidè po dopo di istituî des adunancis dulà che i soi letôrs a podevin cognossi i compagns di fede e par incoragjâsi un cun chel altri. Viodût che i grops a nassevin ancje in altri bandis, al començà a viazâ par sintisi vicin ancje a chestis personis. Par chest motîf al fo ancje clamât il "pastore Russel".
Al scrivè diviersis publicazion e libris e al doprà ogni mieç par slungjâ l'opare, cun gjornâi, diapositivis, cine, e discs.
Al viazave tant e propit dilunc di un zîr di conferencis intal Texas al murì sul treno intal otubar dal 1916.


text:
Miercus 27 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Osee
Cjapitul 6
DELITS E CJASTICS DI ISRAEL
Conversion balarine
6 1 Vignît, tornìn dal Signôr!
Lui nus à fruçâts e lui nus vuarissarà;
lui nus à pestâts e lui nus fassarà.
2 Dopo doi dîs nus tornarà a dâ la vite
e la tierce dì nus fasarà tornâ a jevâ sù
e o vivarìn denant dai siei vôi.
3 Spesseìn a cognossi il Signôr;
la sô vignude e je sigure tant che il crichedì
5b e il so judizi al vignarà sù come la lûs.
3b Lui al vignarà di nô come la ploe,
come la ploe de vierte ch’e imbombe la tiere.
4 Ce puedio fâ par te, Efraim?
Ce puedio fâ par te, Gjude?
Il vuestri bonvolê al è come un nûl di buinore,
come la rosade che si sfante tun lamp.
5 Par chel ju ài scarpelâts midiant dai profetis,
ju ài copâts cu lis peraulis de mê bocje;
6 parcè che o vuei bonvolê, no sacrificis,
sience di Diu, no olocauscj.
Colpis vieris e gnovis di Israel
7 In Adam a rompin il pat,
mi tradissin juste li.
8 Galaad e je une citât di delincuents,
sporcje di sanc.
9 Come une mànie di brigants,
une congreghe di predis
a sassinin su la strade di Sichem;
propit, a àn fate une infametât!
10 In Betel o ài viodude une robe orende:
li si prostituìs Efraim,
si sporcje Israel!
11 Ancje te, Gjude, o ài distinât di seselâti
cuant che o tornarai a meti in sest il gno popul.
Notis:
- 6,1 - Il Signôr al è colpe de feride ma ancje l’unic ch’al pò medeâle, a preference dai rês di Assur.
- 6,5 - Lis peraulis de bocje di Diu a rivin simpri al colm, tant te creazion che te storie. E la bocje di Diu al è il profete (Es 4,16).
- 6,7 - Il TM al puarte “come Adam” o “come un om”. Adam e jere une localitât de Transgjordanie su la fôs dal Jabok (Gs 3,16) e li al jere un santuari idolatric.
- 6,9 - Sichem e je la viere citât dai patriarcjis (Gjen 12,6), deventade citât sacerdotâl e di ripâr (Gs 21,22). Salacor il profete al fevele di un brut câs capitât fra predis (2 Re 10 o 1 Sam 22,6-23).
- 6,10 - A Betel al jere il plui grant santuari dal ream. O che i predis si jerin butâts cun Baal (Gjer 18,13) o che si fevele dal vidiel d’aur fat sù di Gjeroboam par rapresentâ il Signôr (1 Re 12,28).


text:
Fisiche
La fisiche e je la sience che e studie i fenomens de nature in mût sperimentâl par gjavà fûr leçs matematichis.
Cuant che o cjacarin di fisiche o podìn distingui fra fisiche classiche e fisiche moderne. La prime e studie chei fenomens che si rivin a viodi te vite di ogni dì. La seconde invezit e studie fenomens che a sucedin a velocitâts grandonis dongje a la velocitât de lûs, o in dimensions une vore piçulis come chês atomichis o molecolârs.
Te fisiche classiche o vin la mecaniche, la termodinamiche, la otiche, l’eletromagnetesim.
Te fisiche moderne o cjatin la relativitât, la mecaniche cuantistiche, la fisiche des particelis.
L'eletroniche che in di di vuei a è presint in ogni trabacul, a è un biel esempli di aplicazion pratiche seti de fisiche classiche che de fisiche moderne.


text:
Lenghis slavis
Lis Lenghis slavis a fasin part de famee linguistiche des lenghis indoeuropeanis. MAPA: lingvaro.png A son inseridis te subfamee balto-slave parcè che a son presintis cetantis someancis isoglottichis cun lis lenghis baltichis, ma no son presints altris leams fra i doi grups. A esistin tesis opostis che a dinein chest resonament, parcè che daûr di lôr, i doi grups si son svilupâts indipendents.
Lis lenghis slavis a son feveladis di passe 300 milions di personis in Europe centri-orientâl e balcaniche, e di un gran numar di emigrants in dut il mont. Diviersis lenghis slavis a àn l’alfabet latin cun diviers segns diacritics (grup occidentâl, di tradizion catoliche), chês altris a doprin chel cirilic (grup orientâl, di tradizion ortodosse), cun variazions minimis fra une lenge e chê altre.
Partint des lenghis slavis a son stadis creadis diviersis lenghis artificiâls che puedin jessi capidis di chei che a fevelin almancul une lenghe slave, e il plui cognossût al è il slovio.
Elenc[cambie | modifiche il codiç]
- lenghis meridionâls


text:
LaunchBox
Al è pussibil inviâ une o plui applet di LaunchBox par organizâ lis scurtis aes tôs aplicazion prefereidis o ai tiei documents. Tu decidis tu par ognune di lôr se e àn di sei viodudis su ducj i spazis di lavôr o dome su chel atuâl. A puedin ancje servî par vierzi daurman un document intune aplicazion specifiche. Par esempli, tu puedis strissinâ e molâ un file HTML suntun editôr di test metût dentri di un LaunchBox, par vierzilu ta chel editôr invezit che la sô aplicazion preferide, il navigadôr.
Dal menù contestuâl si rive a dutis lis opzions:


text:
… sul puint e svintule bandiere zale/blu !
Un bon proponiment par l’an che e ven al è chel di pandi la nestre identitât furlane, rivant ad ore a vinci la antighe vergogne di fevelâ la mari lenghe in public. Mi auguri che la int cuant che si cjate a scuele, par strade, intai lûcs publics e fasedi un piçul sfuarç e, cjapantle a pet, e feveli par furlan. Ma ancje che o tachin a lei e a scrivi par furlan. Si viodin ator dai libris di storie furlane indulà e je dome la jentrade par furlan, masse pôc par mantignî vive une lenghe, cuant e coventarès sedi scrivile sedi leile.
Nus fasarès ancje plasê che intai mass medie, come previodût de leç, a fossin plui spazis par il furlan. Cumò lu si scolte dome par Radio Onde Furlane e pôcs minûts par la Rai regjonâl cuant che par altris lenghis minorizzadis i spazis a disposizion a son une vore di plui. Ma par meti in vore chest proponiment e bisugnarès puartâ la sede regjonâl de RAI a Udin e fâ in mût che i gjornaliscj a fossin di marilenghe furlane. Salacor no spindint cetancj bêçs par il teatri Verdi dal cjâf lûc cjarsulin, 14MLN di euros intal 2014, e invistint in culture furlane fuarte.
Par il 2021 il nestri proponiment e sarà inalore chel di domandà che il furlan al vegni doprât cetant che lenghe veicolâr intes scuelis dant la pussibiltàt a ducj di imparâ ce che si studie doprant la lenghe mari.
Ancjemò o vin di bataiâ par il non de nestre regjon. O vin voie che sedi dome Friûl. Parcè che un non al è cetant che cjalâsi intal spieli e viodi ce che o sin. E co o cjalìn intal spieli o viodin il Friûl nuie di plui e nuie di mancul. Par la cuâl lis peraulis Vignesie Julie no o rivìn ad ore a capì ce che e stan a fâ. Il podê di Vignesie al è finît di un toc, e ce che nus reste aromai a son dome i palaçs e par chel che al inten la peraule Julie, no si rive a cjatâ un segn intes cjartis gjeografichis. Par la cuâl o domandìn che la nestre regjon e sedi clamade Friûl e vonde.
Di sigûr no puès mancjâ une riflession a rivuart de economie, di fat in Friûl a son aromai cetantis lis fabrichis che a sierin o a riduzin il numar dai dipendents tant che la situazion e devente simpri plui grivie par vie che cetancj lavoradôrs a àn un contrat a scjadince cun paiis une vore bassis. Si che duncje e sarès ore che la cuistion dal lavôr e vignedi cjapade sul seri mudant lis regulis dal zûc e dant la pussibilitât al sisteme di lâ indenant fasint front ae concorence e permitint a cui che al lavore di puartâ a cjase une paie buine par vivi.
Par di plui i sorestants a van ator a dîsi che a tegnin a la mont e che a fasaran alc par jê ma di fat a àn sierât il Tribunâl di Tumieç gjavant tancj puescj di vore. E e je penze ancje la situazion sanitarie dal Friûl in graciis di une riforme che e à puartât a centralizâ cuasi ducj i servizis intal ospedâl di Udin bandonant i ospedâi di Latisane, Cividât e Glemone, magari cussì no. Un sisteme sanitari che in chest an 2020 di pandemie al à fat viodi ducj i siei limits no rivant ben a frontâ la situazion di emergjence stant i tancj câs di covid19. Il nestri auguri al è che ducj chei che a son malâts a rivin biel prest a vuarî e che si cjati une buine vacine par risolvi il probleme intai prins mês dal an.
E voaltris cuâi proponiments vêso fat pal 2021 ?
Fuarce Friûl !
BON FINIMENT E BON PRINCIPI A DUCJ !
…e un an plen di fortune cun buine lune !
«O ai cirût di volêi ben ae mê tiere furlane, part dal mont, e servintle jê o ai intindût di servî il mont intîr»
Pre Antoni Beline (1941-2007), testament spirituâl, 1992


text:
Tresesin
Il paîs di Tresesin, tal non, al memoree un sît roman fat sù a 30 miis (Tricesimum o Tricensimum) di Aquilee, citât tal Itinerarium Antonini Augusti tal tierç secul d. di C. ma probabilmentri che al esisteve za di cualchi secul par controlâ la impuartante strade consolâr bande dal Noric.
Il cjistiel al è documentât tacant dal secul XIII, sot dai siôrs cul stes non; za ae fin dal secul, dut câs, al risulte di paronance direte dal patriarcje. Cul rivâ de republiche venite il fuart al fo sot di un cjapitani par passâ po sot di altris fameis. Dai siôrs di Montegnà, che lu tignivin di passe un secul, dal 1627 al passà ai nobii Valentinis, che a forin i parons fintremai al 1948, an che al fo vendût ae Azion Catoliche di Udin. Vie pai secui il cjistiel al fo comedât e slargjât; di segnalâ chei volûts dai Prampar e dai Montegnà, che a faserin fâ l'afresc di Pomponi Amalteu te capele, e massime chei fats tal Sîscent e tal secul passât dai Valentinis, che i derin al cjistiel la muse che al à ancje cumò.
Il cjistiel al è documentât tacant dal secul XIII, sot dai siôrs cul stes non; za ae fin dal secul, dut câs, al risulte di paronance direte dal patriarcje. Cul rivâ de republiche venite il fuart al fo sot di un cjapitani par passâ po sot di altris fameis. Dai siôrs di Montegnà, che lu tignivin di passe un secul, dal 1627 al passà ai nobii Valentinis, che a forin i parons fintremai al 1948, an che al fo vendût ae Azion Catoliche di Udin. Vie pai secui il cjistiel al fo comedât e slargjât; di segnalâ chei volûts dai Prampar e dai Montegnà, che a faserin fâ l'afresc di Pomponi Amalteu te capele, e massime chei fats tal Sîscent e tal secul passât dai Valentinis, che i derin al cjistiel la muse che al à ancje cumò.


text:
Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Jacum
Cjapitul 2
La fede e lis sôs esigjencis concretis
2 1 Fradis miei, no stait a miscliçâ la vuestre fede tal Signôr nestri Gjesù Crist, Signôr de glorie, cun preferencis par un o par chel altri. 2 Metìn ch’al jentri intune vuestre cunvigne un cuntun anel d’aur tal dêt, vistût di lus, e ch’al jentri ancje un biât cuntune munture fruiade. 3 Se vualtris si voltais viers di chel ben vistût e i disês: “Sentiti culì tal miôr puest”, e i disês al biât: “Tu sta in pîts là jù” o ben: “Sentiti culì, daprûf dal gno scagn”, 4 no fasêso diferencis dentri di vualtris e no deventaiso judiçs ch’a judichin cun tristerie?
5 Scoltait, fradis miei cjârs: Diu no àial sielzût i puars di chest mont par fâju siôrs inte fede e erêts dal ream che ur à imprometût a di chei che i vuelin ben? 6 Vualtris invezit o vês butât di bande il biât! No sono propit i siôrs che us fasin di parons e che us strissinin denant dai tribunâi? 7 No sono propit lôr ch’a blestemin il biel Non ch’al è stât clamât parsore di vualtris? 8 Sigûr che s’o metês in pratiche il plui impuartant comandament seont la scriture: tu amarâs il to prossim come te in persone, o fasês ben; 9 ma s’o fasês preferencis fra personis, o fasês un pecjât e o sês condanâts de leç come int ch’e va cuintri de leç. 10 Parcè che chel ch’al met in pratiche dute la leç ma al va cuintri ancje tun pont sôl, al à di cjapâsi la colpe di dut. 11 Di fat chel ch’al à dit: No sta fâ adulteri, al à dit ancje: No sta copâ .
Pa la cuâl, se no tu fasis adulteri ma tu copis, tu vâs cuintri de leç. 12 Fevelait e compuartaitsi come personis ch’a àn di jessi judicadis seont une leç di libertât, parcè che 13 il judizi al sarà cence remission cuintri di chel che nol varà vude remission; la remission invezit e vinç simpri tal judizi.
La fede e lis voris
14 Ce zovial, mo, fradis miei, se un al dîs di vê la fede ma nol à lis voris? Chê fede rivie mo a salvâlu? 15 Se un fradi o une sûr a son cence vistîts e cence la bocjade di ogni dì 16 e un di vualtris ur dîs: “Lait in pâs, scjaldaitsi e passêtsi”, ma no ur dais ce che ur covente pal cuarp, ce zovial mo? 17 La stesse robe pe fede: se no à lis voris, e je muarte dal dut. 18 Un invezit al podarès dî: Tu tu âs la fede e jo o ài lis voris; mostrimi la tô fede cence lis voris e jo, cu lis mês voris, ti mostrarai la fede. 19 Crodistu ch’al è un Diu sôl? Tu fasis ben. Ancje i demonis a crodin e si sgrisulin. 20 Vûstu propit savêlu, om cence sintiment, cemût che la fede cence lis voris no vâl nuie? 21 Abram, nestri pari, no isal forsit stât fat just midiant des voris, cuant ch’al à ufrît Isac, so fi, sul altâr? 22 Viodistu mo cemût che la fede e tignive sù lis sôs voris e che midiant des voris e je stade rifinide 23 e si è colmade la Scriture ch’e dîs: Abram i à crodût a Diu e i è stât metût in cont de justizie, e al è stât clamât amì di Diu? 24 Viodêso mo che l’om al è fat just midiant des voris e no dome midiant de fede? 25 Compagn ancje par Raab, la sdrondine: no ise stade fate juste midiant des voris, par vie ch’e veve lozât chei ch’a levin a splorâ e ju veve mandâts indaûr par un’altre strade? 26 Di fat come che il cuarp al è muart cence il spirt, cussì ancje la fede e je muarte cence lis voris.
Notis:
- 2,2 - La peraule doprade e je “sinagoghe”. Al è l’unic câs, in dut il Gnûf Testament, che la semblee cristiane si clamile cussì. Salacor parcè che ur scriveve a cristians di divignince gjudaiche.
- 2,6 - No si pò no pensâ a une situazion di parons e di sotans.
- 2,14 - Chest cantin al è saltât fûr dibot in ogni ete de storie de glesie e lu sintìn ancje nô personalmentri. Dal 1500, cun Martin Lutâr, di chi si è inviade la Riforme protestante.
- 2,19 - I demonis a crodin in Diu ma no i stan sotponûts. Tant a dî che cognossi il ben e fâlu no je propit la stesse robe.
- 2,22 - Fede e voris si tegnin sù une cu l’altre. La fede e dà il parcè a lis voris e lis voris i dan sostance a la fede. Nol è ch’e sedi miôr une o chê altre. A coventin dutis dôs.
- 2,23 - Gjen 15,6. Argoment ripiât ancje di Pauli (Rm 4,3).


text:
Julio Romero de torres, Vive les cheveux di muardi daurman, cence cualchi fastidi: jenfri ferbint, cuant che ogni dì al somee di vacance. i sparagns un sù l’altri, dâts al cramar de Basse e po ducj intun a gjoldi le angurie. madure. ridint, ma di gust, ancje cence parcè: se no chel di esisti. se no le sorprese di [...]
Tag: El Fari
Louis Joseph Raphaël Collin, Honte, 1892musiche par compagnâ la conte prin moviment: jessî. valz. tal cuchil dal Riul, taponât intal sorc, al cjatave bielstâ copari Vincèns. curiôs, furighìn, gjalinâr, i plaseve ogni dì cirî fûr le miôr ande de vite. ben di là dai setante si lecave inmò i lavris gjoldint cun bon estri de nature il misteri. a dî [...]
Krsto Hegedušić (1901-1971), Kobila na paši, Cjavale al pascul Gustùt e so fradi e restin vuarfins: cussì barbe Ugjèni, un om di gran cûr, ur dâ vulintîr acet te famee: che li a cjase sô, nol è stât neât un sotet a nissun, ni un bocon di pocade. Mighe dibant, si capis: sore cuintri un lavôr, nome pôc. inte [...]
Sèdule e je une localitât de val di Cjaurêt, poiade jenfri Slovenie, Carinzie e Friûl. Fin ai prins agns dal ‘900, culì al è lât indenant un marcjât stagjonâl: blave, formadi, cjastines, vin. In chê ocasion, ints ligrioses e rimpinavin i monts che durant dut el an, les tignivin separades: par convivi une dì, ducj insiemi. e al bastave [...]
John Everett Millais, Sophie Gray 1857 «no varès masse voe… [e mi vogle di corse] vistît in pont-e-divot… obleade… int rebeche… miôr di no!» po ben… i dîs zirantmi a poiâ il vueit sul bancon nol impuarte… (joi, se mi brusave invezit! po folc, ve ca le pensade…) …o pues prontâ jo alc di cene! se ti va ben, [...]
Gustav Pieter Paul Rubens, Efèsto al bat fûr saetes par Zeus, 1636 un landri dut neri: un infier. il fûc impiât al busine: e il fier che di ros si imboree, sflamiant intal zâl su le ponte. les maces e batin jù a timp: e il restîf come spongje si plee. domâ il fûc, bati il fier: par tirâ [...]
Valentine Rekunenko, Don di Creance di cuant che l’abìs nol tormente plui el gno credo, mi plâs imagjinâ che intal eterni o volarai lei ducj i libris che culì non ai mai podût: un infinît (vint juste il timp). E une prime part o vuei risiervâle, simpri a lei, ma nome di poesie: dute chê scrite, in ogni timp, [...]
John Everett Millais, The Sweetest Eyes… mangjon, jo ? no soi di sigûr! mi plâs pluitost provinâ, tentâ, cerçâ, disniçâ, spinâ, trai ogni pôc par lampâ il mulisit, il sec, l’amâr, l’abocât, il garp, il dulinciôs: a smicjâ i guscj in sordine, imbrucjâ chei platâts di fûr vie, plui in là dal savôr, sul imprin di ogni bocjade, fate dongje [...]
Fritz Zuber-Buhler (1822 – 1896). Poesie e sin fruts. mularie cun nome un zeut e une scjale di man poiade fra i braçs di un grant cjariesâr – e clope – va su tu, jo te ten… âstu pôre? o pues lâ … ma po dopo no sta svoglitâ su parajar ma no, che ti rêç nome le scjale …che [...]
Paula Modersohn-Becker: Mari e fi, 1905 sfumadure il sacrifici di animâi in profierte a Diu al jere clamât olocaust: che in grêc al significhe robe brusade dal dut, come stabilît des leçs religjoses. Vuê e ven spes doprade in riferiment ai massacris tai cjamps di concentrament de seconde vuere. Ma al è un brut erôr, pardabon (ufierte a Diu?). [...]
Pablo Picasso, Pe muart di Carles Casagemas, 1901 (onôr a Tranströmer) [1] ○ Le gnot e côr mute tal cimiâ des sôs steles. le jerbe e à frêt. un vuic di lontan: el cjan al drece une orele. ○ Femines cul doman piturât su le muse oms cun îrs incjarnâts intes mans gramules sclagnes lune cjandide ○ I fruts [...]
… e torne po di bot, no spietade, le mê educazion mi dâ sù, che sfondrade, le creance ancestrâl: chê che à consegnât za in principi a le pecje, le mê stesse gjenesi. cussì ducj chei zucs mi somein maliziôs, chei estris: ardîts. indecents chei costums che e van di ogni bande, no cuvierzin dal dut e a ogni [...]


text:
Noere moxhe al låme
Li noere moxhe al låme, c’ est ene sôre di moxhe al låme k’ esteut spårdowe tocosté e l' Urope.
Sincieus no d' l' indje : Apis mellifera mellifera
Sôres coinreces[candjî | candjî l’ côde wiki]
Ene sôre coinrece del Walonreye k’ aveut cåzu disparexhou di cåze di l’ aclevaedje di raeces pus produjhantes, a stî wårdêye dins les comenes di Chimai et Momgniye. Adon, il est disfindou di fé vni des apîs d’ ôtès sôres di moxhes dins tot ci aroyaedje la (ca elle î pôrént samer ey adon, si rprodure avou l’ noere moxhe d’ apî).


text:
Joibe 28 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Res 2
Cjapitul 10
Jeu al fâs stragjo de famee dal re e dai princips di Gjude
10 1 Acab al veve a Samarie setante fîs. Jeu al scrivè letaris e lis mandà a Samarie ai sorestants de citât, ai anzians e ai tutôrs dai fîs di Acab. Al diseve: 2 “Cumò, cuant che o cjaparês cheste letare – o vês cun vualtris i fîs dal vuestri paron, o vês i cjars e i cjavai, une citât fuarte e armis – 3 viodêt, fra i fîs dal vuestri paron, cui ch’al è il plui miôr e il plui degn; metêtlu su la sente di so pari e batêtsi pe cjase dal vuestri paron”. 4 A cjaparin un grant spavent e a diserin: “Ve: i doi rês no àn rivât a tignî teste denant di lui; cemût podarìno tignîi teste nô?”. 5 Il sorestant dal palaç, il sorestant de citât, i anzians e i tutôrs i mandarin a Jeu chest mes: “Nô o sin tiei fameis, o fasarìn ce che tu ordenarâs, no proclamarìn nissun altri re; fâs ce che ti pâr ben”.
6 Jeu ur mandà un’altre letare là ch’al diseve: “Se propit o sês de mê bande e o vês chê di metisi cun me, cjapait i sorestants dai oms de cjase dal vuestri paron e vignît a cjatâmi a Izreel doman come cumò”. In cjase dai grancj de citât a jerin i setante fîs dal re, che ju tiravin sù lôr. 7 A pene che ur rivà cheste letare, a cjaparin i fîs dal re, ur taiarin il sgrasaiâr a ducj i setante, a meterin il lôr cjâf intai geis e jai mandarin a Izreel. 8 Il mes al vignì a dîi a Jeu: “A àn puartâts i cjâfs dai fîs dal re”. Dissal: “Metêtju in dôs tassis su la jentrade de puarte fin doman a buinore”. 9 Tal indoman al jessì e, stant in pîts denant di dut il popul, ur disè: “No stait a vê rimuars di sorte! Jo mi soi rivoltât cuintri dal gno paron e lu ài sassinât, ma ducj chei li, cui ju àial copâts? 10 Tignît a ments alore che nol colarà par tiere nuie di ce che il Signôr al à professât cuintri de famee di Acab: il Signôr al à fat ce ch’al veve dit midiant dal so famei Elie”. 11 E Jeu al fasè fûr ducj chei ch’a restavin de cjase di Acab a Izreel, ducj i siei grancj, i siei amîs e i siei predis; no ’nt lassà scjampâ nancje un.
12 Jeu al partì e al lè a Samarie. Al jere in viaç cuant che, a Bet-Eked dai pastôrs, 13 si intivà tai fradis di Acazie, re di Gjude, e ur domandà: “Cui sêso?”. I rispuinderin: “O sin i fradis di Acazie e o lin a saludâ i fîs dal re e lis fiis de regjine mari”. 14 Al ordenà: “Cjapaitju vîfs!”. Ju cjaparin vîfs e ur taiarin il cuel dongje dal poç di Bet-Eked a corantedoi di lôr; no ’nt sparagnarin nancje un di numar.
Incuintri di Jeu cun Jonadab
15 Partît di li, al cjatà Jonadab, fi di Recab, che i vignive incuintri; lu saludà e i disè: “Il to cûr isal sclet cun me come che il gno cûr al è sclet cun te?” “Sì jo!” i rispuindè Jonadab. “S’e je cussì, dàmi la man”. Jonadab i dè la man e Jeu lu fasè montâ sul cjar dongje di lui. 16 “Anìn cun me – dissal – e tu viodarâs la mê passion pal Signôr”, e lu menà sul so cjar. 17 Al jentrâ a Samarie e al massacrà ducj chei ch’a restavin de famee di Acab a Samarie, fint a splantâle di fonde, seont la peraule che il Signôr i veve dit a Elie.
Jeu al fâs stragjo dai fedêi di Baal
18 Jeu al clamà a cunvigne dut il popul e ur disè: “Acab al à servît un pôc Baal ma Jeu lu servissarà cetant. 19 Clamaitmi dongje ducj i profetis di Baal e ducj i siei predis, che no ’nt mancji un. O ài intenzion di ufrîi un grant sacrifici a Baal. Chel che nol vignarà al murarà”. Jeu al faseve cussì cun baronade, par fiscâ i fedêi di Baal. 20 Al ordenà: “Dait dongje une semblee sante par Baal”. Le derin dongje. 21 Jeu al mandà mes par dut Israel e a rivarin ducj i fedêi di Baal; no ’nd jere un che nol fos vignût. A lerin tal templi di Baal, che si jemplà di un mûr al altri. 22 Jeu i disè al sorestant dai vistîts: “Puarte fûr la munture par ducj i fedêi di Baal”. E chel al puartà fûr i vistîts par lôr. 23 Jeu al rivà tal templi di Baal cun Jonadab fi di Recab e ur disè ai fedêi di Baal: “Stait atents che nol sedi framieç di vualtris, nissun famei dal Signôr ma dome fameis di Baal”.
24 Biel che lôr si prontavin a ufrî sacrificis e olocauscj, Jeu al fasè jessî otante dai siei oms cun cheste minace: “Se un di vualtris al lasse scjampâ un di chei oms che jo us metarai tes mans, al paiarà chê altre vite cu la sô vite!”. 25 Finît di ufrî l’olocaust, Jeu ur dè ordin a lis vuaitis e ai scudîrs: “Jentrait e fiscaitju! Che no ’nt jessi un!”. Lis vuaitis e i scudîrs a jentrarin, ju passarin a fîl di spade e a rivarin fintremai tal santuari dal templi di Baal. 26 A gjavarin il pâl sacri dal templi di Baal e lu brusarin. 27 A sdrumarin il colonel di Baal, a sdrumarin ancje il templi di Baal e int faserin un ledanâr, ch’al à durât fin cumò.
Ream di Jeu in Israel (841-813)
28 Sicheduncje Jeu al fasè sparî Baal di Israel. 29 E pûr Jeu no si slontanà gran dai pecjâts di Gjeroboam fi di Nabat, ch’al veve strissinât daûrsi ancje Israel, vadî i vidiei d’aur di Betel e di Dan.
30 Il Signôr i disè a Jeu: “Za che tu âs fat a puntin ce che mi leve e che tu âs puartât a bon fin dut ce ch’o vevi tal cûr cuintri de cjase di Acab, i tiei fîs si sentaran su la sente di Israel finamai a la cuarte gjenerazion”. 31 Jeu però nol lè cun fedeltât e cun dut il so cûr daûr de leç dal Signôr, Diu di Israel; no si slontanà gran dai pecjâts che Gjeroboam al veve strissinât ancje Israel.
32 In chel fratimp il Signôr al començà a staronzâ Israel e Cazael al batè i israelits in dut il lôr teritori, 33 scomençant dal Gjordan a soreli jevât, dute la tiere di Galaad, la tiere dai gadits, dai rubenits, dai manasits, di Aroer, sul riul dal Arnon fintremai a la tiere di Galaad e di Basan.
34 Il rest de storie di Jeu, ducj i siei fats e il so valôr, chest no isal scrit tal libri dai Anâi dai rês di Israel? 35 Si indurmidì vie cui siei vons e lu soterarin a Samarie; impen di lui al deventà re so fi Joacaz. 36 Jeu al veve regnât su Israel par vincjevot agns, a Samarie.
Notis:
- 10,1 - Setante fîs: un numar simbolic ch’al dà il sens de totalitât di une dissendence (Gjen 46,47; Jd 8,30). Si trate dai fîs e dai nevôts di Acab, ma prin di dut dai fîs di Joram.
- 10,6 - Il test al è balarin, parcè che al pò volê di tant “sorestants” che “cjâfs”. In chest câs al sarès: “Cjapait i cjâfs cjonçâts dai oms de cjase dal vuestri paron e vignît a cjatâmi a Izreel”. E di fat ju copin ducj (v. 7).
- 10,13 - Cun dute probabilitât lis peraulis “fradi”, “fîs e fiis” a van cjapadis in sens larc; tant a dî tal sens di parincj o come titul di onôr.
- 10,15 - Jonadab, fi di Recab, al jere un jahvist convint, che i veve imponudis a la sô famee lis regulis de vite dal desert (Gjer 35,1-11). Al è naturâl che si meti de bande Jeu.
- 10,22 - Cambiâsi di munture al jere une sorte di purificazion prime di fâ une funzion. Une usance che le praticavin ancje i fenîs e i arabos (Gjen 35,2).
- 10,29 - L’autôr al laude la religjon di Jeu. Però il re, copant i fedêi di Baal, al fasè sparî, di chê strade, ancje i ultins seguaçs di Acab.
- 10,33 - Cussì i israelits a pierdevin dute la lôr paronance in Transgjordanie.


text:
NO SON PERAULIS PAR VECJOS. Global warming
Mandi nono.
Mandi frute, cemût?
Jo ben, nono, gjavant il cjalt e il scjafoiaç.
Eh, e je vere! E pensâ che a Mai o jerin chi a cricâ, cul fûc piât! No si capìs plui nuie cul timp.
Eh, nono: al è colpe dal global warming.
Ben, frute, chel al è sigûr: se tu mangjis vuardi no tu ti judis sigûr a stâ frescje! Magari jerial ancje intune sope?
Ce?
Il vuardi! Lu âstu mangjât inte sope o fat a risot?
Ma no, nono: il global warming!
Il vuardi globâl? Chel di dut il mont? Ce jentrial cul cjalt?
Il global warming, nono, al è il riscjaldament globâl par colpe dai oms.
Cuâi oms? I cogos? Scjaldino il vuardi ducj insiemi? O stin patint il cjalt par colpe des sopis cusinadis in dut il mont?
Ma nol jentre il vuardi, nono! Warming al vûl dî “riscjaldament” par inglês.
Ah! Mi someave strani che il vuardi al fos cussì pericolôs.
A clamin global warming il mudament dal clime di dute la Tiere dal ultin secul, sù par jù.
Po ben, no tu mi disarâs che ta dut l’ultin secul al à fat cjalt? O vin a pene dite che chest Mai o cricavin di frêt!
Nol jentre, nono, al è un riscjaldament di dute la Tiere, in gjenerâl. I glaçârs a son daûr a disfâsi! E dopo, il mudament dal clime nol puarte nome cjalt, ma ancje tampiestis, fenomens atmosferics spropositâts. I sienziâts a disin che la cause o sin noaltris.
Jo e te? E ce vino fat di mâl? No varaio mighe esagjerât cul spolert? Aio disfat il glaçâr de Mont Cjanine cul fâ masse cjastinis?
No, noaltris doi, nono: noaltris oms, in gjenerâl. Il mudament dal clime al nas dal incuinament, dai gas che o butìn tal aiar, cu la industrie, cu lis machinis, cui arlevaments.
Ancje i arlevaments?
Eh, sì, nono, i arlevaments intensîfs a butin fûr un grum di gas che a son cause dal “efiet sere”. Cu lis “pucis” des vacjis!
Usti! Alore viodistu che o vevi reson e che e je colpe ancje dal vuardi? Soredut se tu lu cusinis cul ardiel e cui fasûi! ❚
Bete di Spere


text:
ADAM – UN EMIGRANT DAL CAMERUN
CE LIBRI ISAL?
“Adam – Un emigrant dal Camerun” al è un libri bilengâl, talian e furlan, scrit di Gianfranco Gallo.
Si trate di une storie che o podaressin definî une novele, ni tant lungje, ni tant curte, che prime par furlan, e dopo par talian, e conte la storie di Adam, che dal Camerun al rive in Friûl a cirî furtune. Al è stât publicât cul jutori de Pro Loco di Gjalarian zaromai un pâr di agns fa e al si compon di 142 pagjinis.
MA CUI ISAL L’AUTÔR?
Gianfranco Gallo al è dal ’48, al è di Gjalarian e al è un nestri contecurtâr Plume di Ingjustri, che cuant che al pues nus regale simpri cualchi biele conte. Al è di sigure plui cognossût pes poesiis, stant che no dome o vin let achì il so libri Amôr une peraule tal me cor, ma al è stât di spes premiât in concors. L’Ostîr al à ancje vût il plasê di tignî a batesim chest libri propite a Gjalarian.
MA CE ISAL DENTRI, DI PRECÎS?
Une storie semplice e biele, che in chescj timps dulà che no si rive adore a parâsi dal razism e dulà che il spirt cristian al pâr jessi lât a platâsi, nus conte di un emigrant (e no di un imigrât, come che sin usâts). Adam, par câs, al finìs par discuvierzi che il Friûl nol è dome il puest dulà che al stâ cirint fortune – lant a vendi strafaniçs pes cjasis – ma al è ancje la tiere di dulà che a son i soi vons. E anzit… al rivarà propit a Gaeran, paisut de basse furlane, dulà che al cjatarà Zuan. Di chi, il rapuart tra Zuan e Adam, al met lidrîs, e si capissarà che intes diferencis si plate la sioretât di spirt e di cûr.
MA A CUI PUEDIÂL PLASÊ?
A ducj chei che a àn voie di sintisi contâ une storie semplice, che e cjacare di bogns sintiments, e dulà che l’unic vêr antagonist al è il timp e il vivi, che a passin e a cambin par ducj. No si à di spietâsi maraveis narativis, ma scletece, tenerece e semplicitât di chê gjenuine. Al è une vore util ancje par chei che ur plasarès lei par furlan ma a son inmò insigûrs, stant che al è il talian subit daûr.
.
E SE O AI VOIE DI CJOLILU?
Al è un libri che lu si cjate lant a cjatâ l’autôr o magari chei de Pro Loco di Gjalarian. Si pues in ogni câs cjapâ une cerce achì su Contecurte.


text:
Une pinelade in sachete
Podopo ti capite di pierdi il tacuin,
di tirâ fûr la biciclete,
nol sedi mai che si lu cjate,
cjalant cence premure,
e di lâ vie a oris cjaldis, e scuvierzi,
a cinc minûts di cjase tô,
che al cui che al cjape gust a taiâ il forment,
o ce che al è,
disegnant alc che ti ven voie di tirâ fûr Van Gogh de tombe,
e dîsi,
o porcheputane, cumò o ai capît di indulà che tu tiravis fûr i colôr, raze di furbo,
e ringraciâ la tecnologjie,
che ti lasse il gust di puartâti cjase i colôrs,
cjalâju cuant che ti covente, c
ome tignî
une pinelade in sachete.


text:
Alfabet latin
L'Alfabet latin, clamât ancje Roman, al è il plui doprât sisteme alfabetic dal mont, tant che lu si pues cjatâ in ducj i continents, dulà che al è stât puartât dai colonizadôrs che a vignivin de Europe e daspò al è stât adotât ancje par lenghis indigjenis, come il Tagalog tes Filipinis o par l'Indonesian.
Lis letaris maiusculis[cambie | modifiche il codiç]
Lis letaris fondamentâls, chês de lenghe inglese:
Lis letaris minusculis[cambie | modifiche il codiç]
Chestis letaris no son avonde par rapresentâ i diviers suns in dutis lis lenghis che a doprin l'alfabet latin; par chest, a son stâts zontâts sei segns diacritics (tilde, cedilie, hacek, sorelineaturis, segns tal mieç, e v.i.), sei leaduris (par esempli il ß dal alfabet todesc), sei impuartantis letaris di altris alfabets (par esempli il þ dal alfabet runic). Un altri mût doprât par indicâ suns che no àn un corispetîf tal alfabet latin al è chel di creâ digrams, ven a dî doi caratars (si dîs trigrams se a son trê) calcolâts di segn unic (par esempli il ll dal spagnûl, come in 'paella', il cj dal furlan come in 'Cjargne', il gli' dal talian come in 'aglio').
Alfabet furlan[cambie | modifiche il codiç]
Tal furlan si doprin ancje la c cu la cedilie (une C cuntune ondute sot) e l'acent circonflès su lis vocâls par segnâ chês che a son lungjis.
Storie[cambie | modifiche il codiç]
L'alfabet latin al nas tal VIII secul p.d.C e al derive di chel etrusc, che chel al è basât sul grêc. Fin ae ete di mieç a esistevin dome lis letaris maiusculis. Cu la difusion dal cristianisim ancje altris lenghis a cjapin l'alfabet latin, e cussì a fasaràn, tai secui, ancje popui no indoeuropeans come ongjarês e finlandês; dopo, cul colonialisim, l'alfabet si sparnice par dut il mont.


text:
Jainisim
Il Jainisim e je une religjon nassude tal VI secul prime di Crist come riforme dal Induisim. La peraule Jainisim e ven dal sanscrit Jina (vitoriôs)
E à cirche sîs milions di fedêi sore dut in Indie, cu 'nt une gruesse influence in ducj i cjamps massim in chel culturâl.
Al è interessant notâ che Ghandi al veve des simpatiis par cheste religjon e al doprà la no violence e il fâ ats bogns te so filosofie di vite.
ConcezionsModifiche
Lis principalis concezions dal Jainisim a son l’ahimsa (la no violence) e il karma.
L'univiers al ven crodût eterni, ven a stâi che nol è mai stât creât, ma che al passe in une schirie cence fin di stadis.
Chel atuâl al sarès un cicli di declin e il seguitîf al sarà di rinassite.
La realtât e je fate di doi principis eternis, il Jiva (il spirit) e il Ajiva (il no spirit, la materie).
Cualsisei contat fra chescj doi principis al origjine la soference dal spirit. Lis buinis azions e l’assetisim a fasin in mût che un al vedi un karma plui lizêr e te reincjarnazion dopo la muart al varà un Jiva plui alt. Se si rivarà a vê un Jiva libar dal Ajiva al finirà il cicli des reincjarnazions e de soference.
Il Jainisim al à patît dai periodis di persecuzions sei dai musulmans sei dai bramins indians.


text:
Cul mês di Otubar dal 2021, a tornin a tacâ in presince i Cors pratics di Lenghe e Culture Furlane, organizâts de Societât Filologjiche Furlane cul finanziament de ARLeF– Agjenzie Regjonâl pe Lenghe Furlane.
Lis lezions si davuelzaran in tancj Comuns dal Friûl, par un totâl di 26 oris par cors, dulà che si studiarà la gramatiche e la grafie de lenghe furlane, ma ancje aspiets storics, culturâi, leteraris.
I cors a son gratuits e vierts a ducj e si fasaran tal rispiet de normative anti Covid-19.
Viôt il calendari di ducj i Cors Pratics e lis modalitâts par notâsi:


text:
Il Consei regjonâl dal Friûl – Vignesie Julie e la ARLeF, in atuazion de Leç regjonâl 29/2007 (Normis pe tutele, valorizazion e promozion de lenghe furlane), a organizin
la tierce Conference di verifiche e di propueste pe lenghe furlane, che si davuelzarà vinars ai 5 di Novembar dal 2021, a Udin, tal Auditorium de Regjon “A. Comelli” (vie Sabbadini, 31), des 14.30 aes 19.30.
E je la leç stesse a domandâ, tal art. 30, che il President dal Consei Regjonâl al clami dongje une Conference par verificâ la atuazion de leç.
La Conference e à il compit di valutâ lis ativitâts di tutele e di promozion fatis intai ultins 5 agns e di proponi gnovis azions buinis pal disvilup de lenghe furlane e pe plene aplicazion de leç, intai varis setôrs di interès.
Te suaze de Conference, al sarà presentât il gnûf Plan di Politiche Linguistiche 2021 – 2025 dutun cu lis strategjiis futuris pal disvilup de lenghe furlane, cun particolâr riferiment ai setôrs de aministrazion publiche, de scuele, des gnovis tecnologjiis, dai mass media e de promozion sociâl.
Si podarà stâ daûr aes voris de Conference dal 2021 ancje in streaming:
su la pagjine Facebook de ARLeF
su la pagjine Facebok dal Consei Regjonâl
sul canâl Youtube de ARLeF


text:
Soredut di matine, al jere un puest bielissim. A levin ducj a passâ une ore o a fâ fotografiis.
Ma une dì, il panorame al jere sparît: tal so puest al jere saltât fûr il mostri.
Si jevave sù par desenis di metris, un rodul supierbeôs, cence cjâf.
A Bastian i plaseve bussâ Lise poiantle su chê uniche, grandonone, çate di fier.
La creature e veve metût sù i braçs: doi, cuatri, sîs… Une divinitât in grât di spacâ il rigoi dal cîl dal mont. Lise la odeave. Al jere plui biel achì, prime, e diseve di continuo.
A rivarin cul elicotar. I pearin i braçs cun fîi finissims. Un pentagram arcuât che al cjapave sù tal so grim i uciei tant che notis, ma cence nissune poesie.
Lôr doi a vignivin chi a volêsi ben, il mostri ju cjalave, ‘sisinant di intese, ma chei dal paîs no lu volevin. Al è brut, a disevin, al è un pericul.
Alore il mostri al metè sù ancje la muse. Voi di agnel e ridade di paiaso. Nissun al veve plui pôre di lui, cumò. Bastian al alçave lis spalis, Lise e rideve fintremai che i vignive la tos.
A tornarin a tacâ a fâ fotografiis. Il mostri al steve in pose, sfidant l’aiar. A Bastian e Lise i interessave dome l’imbrunî e si bussavin come se a vessin voie di supâsi i vuès.
Al è ancjemò brut, a disevin. La muse no baste. Cussì a rivarin i writers: il cuarp si cuvierzè di univiers colorâts. L’odôr di vernîs cuasi ti sturnive.
Comprarai la moto, al diseve lui, O larìn al mâr. Jê e riduçave. Jo stoi imparant a fâ di mangjâ. Lui nol capive, ma jê e jere cussì contente che e steve mâl.
Il mostri al invecjà prin dal lôr amôr. La vernîs si scrostave e si intacave inte cjamese, intant che Bastian al fumave e al vaive. Lise no jere cun lui.
E veve pierdût i cjavei, Bastian nol ve il coraç di cjalâle. Ere bielissime, i vevin dite. Someave vive.
Al mâr no lerin mai. Sot dal eletrodot, cumò, lui nol torne plui.
di Raffaele Serafini
Contis dal Ostîr


text:
situazion gjenerâl
Intal fin di setemane a rivaran corints setentrionâls a cuote alte, stabii e man a man plui sutis, orientâi intai strâts bas.
vuê
Vinars 22 Otubar
emission: 21-10-2021 12:45 CEST
Di gnot e inte prime part de zornade ploie e precipitazions improvisis ancje in forme di temporâl su la marine e su lis zonis orientâls, invezit a Ovest si varà un timp che al larà man a man in miôr tacant de Cjargne. Cul dopomisdì il timp miôr si slargjarà a chês altris zonis de regjon invezit su la zone di Triest ancjemò un pocje di ploie e podarà restâ fin sere. Pussibilitât di fumatele o cualchi banc di fumate in planure vie pe gnot.
doman
Sabide 23 Otubar
emission: 22-10-2021 12:25 CEST
Di gnot e di prime matine cîl variabil o nûi, vie pal dì sclaridis fin a seren o pôcs nûi dopomisdì. In Valcjanâl a restaran plui nûi. e soflarà Buere moderade o avonde fuarte in maniere temporanie su la marine.
passantdoman
Domenie 24 Otubar
emission: 22-10-2021 12:25 CEST
Cîl seren o pôcs nûi, dome plui formazions di nûi in Valcjanâl massime di gnot e di matine. e soflarà Buere moderade in planure, avonde fuarte su la marine. Zero termic in cressi a 3200 metris.
tindince par LunisLun
Lunis 25 Otubar
emission: 22-10-2021 12:29 CEST
In gjenar pôcs nûi par veladuris slargjadis a alte cuote; plui nûi in Valcjanâl. Su la marine e soflarà Buere moderade o avonde fuarte.
tindince par MartarsMar
Martars 26 Otubar
emission: 22-10-2021 12:29 CEST
Prevision incierte: pussibil nûi cun cualchi ploie. Su la marine e soflarà Buere moderade.


text:
Tant timp indaûr, dongje il flum e viveve la Piore Sglonfe. E veve cjatât il so puestut: un biel prât di jerbe frescje di passonâ e il flum, par podê bevi la aghe che e rivave dai monts. No faseve nuie in dute la mari dal dì. Dome mangjâ e bevi, tant che a jere deventade gruesse fûr di misure. [...]
Tag: Vigji Pitoss
Intun timp une vore indaûr, intune cjasute dongje il flum a jere a stâ Topule Raspule. Topule Raspule a jere simpri bessole, ma chest nol jere un probleme. A veve dome une cjavre che i faseve compagnie. Insome, no jere une grande vite, ma Topule Raspule a jere contente cussì. Un dì al è rivât tal paîs un om. Dut [...]


text:
-
Prime cjaminade
di Imponzo a Illegio
-
Seconde cjaminade
di Illegio a S.Maria Oltrebut - Caneva/Casanova di Tolmezzo
-
Tierce cjaminade
di Tolmezzo a Cesclans
-
Cuarte cjaminade
di Cesclans a Villa di Verzegnis
-
Cuinte cjaminade
di Villa di Verzegnis a Invillino - Villa Santina
-
Seste cjaminade
di Invillino -VillaSantina a Enemonzo
-
Setime cjaminade
di Enemonzo a Socchieve
-
Otave cjaminade
di Socchieve a Forni di Sotto
-
None cjaminade
di Forni di Sotto a Forni di Sopra
-
Decime cjaminade
di Forni di Sopra a Sauris di Sotto
-
Decime prime cjaminade
di Sauris di Sotto a Rifugio Tenente Fabbro
-
Decime seconde cjaminade
di Rifugio Tenente Fabbro a Sappada
- Decime seconde cjaminade - Variant lungje
-
Decime tierce cjaminade
di Sappada a Prato Carnico
-
Decime cuarte cjaminade
di Prato Carnico a Cella - Ovaro
-
Decime cuinte cjaminade
di Ovaro a Zovello
Decime cuarte cjaminade
Tape di trasferiment di un ciert impegn impegnative che de Val Pesarine e puarte intal cjadin di Davâr, colegant doi tipics paîs de Cjargne di mieç traviersant boscs, e lassant daûr cope lis Dolomitis Pesarinis, e vierzint un scurt viers lis Alps Cjargnelis di mieç, cui monts Zoncolan, Tamai e Arvenis. ........lei inmò
Sunt de tape
Descrizion dal percors
DI PRÂT A DAVÂR - Daspò cinc cjaminadis intal mieç di boscs, cjampeis e pascui di montagne, ve che o si intopìn di gnûf intune plêf, une des plui antighis de Cjargne. Il percors al mene de val Pesarine ae ridinte concje di Davâr, intal cjanâl di Guart, colegant doi paîs tipics de Cjargne e rivant jù cussì, tal font de valade. Si traviersin une vore di boscs, lassant daûr cope lis Dolomitis de val Pesarine par lâ incuintri al senari des Alps cjargnelis di mieç, viers il mont Zoncolan, Tamai e Arvenis.
Plêf di Sante Marie di Vuart
La Plêf di Guart e jeve sù suntun çuc che al domine la valade di Davâr e e va indaûr, come divignince, al VIII secul, ma la sô esistence e je inmò plui antighe: tor il V secul, sù par jù. Une prime costruzion, complete di cjadin batesimâl, si cjatave, di fat, sul lûc dulà che in dì di vuê e je la gleseute di Sant Martin, sul torent Degano, dulà che impuartants sgjâfs archeologjics a àn metût in lûs un complès paleocristian impuartant par studiâ il sisteme des plêfs in Cjargne. L’edifici de plêf di Sante Marie si presente in dì di vuê sot une vieste Sietcentesche, ancje se e fâs fonde suntun implant de metât dal secul XV. Inte abside si puedin viodi e lei inmò i rescj di pituris a fresc dal Dusinte.
Oraris di viertidure:
La Plêf e je, pal solit, vierte tal fin setemane in Lui, in Avost e tai prins dîs di Setembar. Oltri che in concomitance di eventuâls celebrazions o events, ripuartâts chi daurman.Par chei che a intindessin visitâ la Plêf in altris zornadis/oraris al è pussibil domandâ une viertidure straordenarie , clicant chi


text:
NO COME TE, COMETE
Sfodrât il cîl di stelis, chê gnot,
Palide la comete si pierdeve intun mâr lusint.
Jenfri scûr e aur
Le ai judade jo a cirîsi il troi
Par il so lâ e lâ….
Mi à domandât alore
Se o vevi peraulis di lassâi
Che lis lein
I umign di cuant che e tornarà chenti
-ce sono mil agns e mil?-
Cu la man che e mi trimave o ai picjât, alore,
Su la sô code
Il libri des mês oris,
Tenlu tu, comete,
Che jo, che nô, ca jù, o sin piçui, no
Come te, comete,
Che tu vas vie,
Viers l’univiers
Di velût.
da “prime dal nuie”
2005 © Laurino Giovanni Nardin e Soldalissi culturâl Tormilaghis.
AMANTIS
Fofe di lûs clipe la nature covade intai miei braçs tant che une
frutine mi vai su la spale no sta lassâmi no sta lassâmi
No sta tarabossâti drenti inte lane e intal corean reste cun me
no sta sierâmi fûr
di chei modons grues e di chê puarte frede ti cuvierç jo cu la
mê cjarece di rosade no sta tradîmi
cul linçûl.
E la gnot, prime di lâ a durmî, mi cibiscje no tu mi vuelis vonde
ben tu doman tu cjarinarâs
la dì tu ti dismentearâs di me.
Viodêso, cumò, parcè che o scrîf poesiis parvie di chestis
amantis che o scuen dâur rispuestis
che lôr sì che mi capissin e ancje mi perdonin cheste vôs cussì
puare cheste piel cussì spaurose.
da “il discori dal timp”
2008 © Laurino Giovanni Nardin e Soldalissi culturâl Tormilaghis.


text:
Vision
Vision al è un client IRC disvilupât in origjin par BeOS. Documentazion adizionâl e un a bug tracker a son disponibii te pagjine dal sît di Vision.
Il canâl plui frecuentât al è chel dulà che si cjacare par inglês: #haiku su irc.oftc.net.
Cualchi consei, in particolâr se no tu cognossis i IRC:
Cîr sul web "IRC etiquette" (etichete di IRC) par imparâ ce che si fâs e ce che no si fâs tes chat. Cence cirî masse, o ai cjatât che Getting help on IRC di Christoph Haas al sedi une vore util.
Regjistrant il to sorenon tu ti siguris che nissun altri al passi par te e cussì tu vuadagnarâs la fiducie dai residents. Viôt lis FAQ di OFTC in merit.
Configure un sun tes preferencis dai Suns in Haiku par vignî notificât se cualchidun al menzone il to sorenon. La int no ten di voli simpri il schermi dal client IRC. Se tu cjacaris cuntune persone, metint il so sorenon al inizi dal messaç che tu stâs par publicâ al aumente lis pussibilitâts di jessi notâts. In maniere simile al Terminâl, Vision al supuarte il completament cul tast tab pai sorenons, cussì se tu inserissis lis letaris iniziâls di un sorenon e tu frachis il tast tab, Vision lu complete cul prin non che si comet.
Scurtis di tastiere
Vision al ufrìs cualchi scurte di tastiere utile:
Comants integrâts
Chi si à une liste dai comants integrâts, cjapade cul permès dal sît web di Vision.
La sintassi:
Al vierç il barcon des informazions su Vision.
Al vierç www.acronymfinder.com cul program atuâl che al gjestìs i html. (Note: Se il gjestôr dal file html nol è un navigadôr, al vierzarà la aplicazion che e je stade specificade in “Gjenars di file”).
Al stabilìs il stât di assent te rêt atuâl. Se non ven dade nissune reson pal jessi assent, cheste e ven stabilide a 'BRB'. (o torni daurman, be right back par inglês)
Al stabilìs il stât di “tornât” te rêt atuâl.
Al nete i contignûts dal buffer di test atuâl.
Al eseguìs il comant ctcp specificât su un canâl o sorenon.
Al vierç une session di chat dcc privade cul sorenon specificât.
Al invie un file a  . Se nol ven specificât un file, un panel pai File al vignarà vierzût.
Al gjave i dirits di operadôr o de vôs a  .
Come un /ME privât, dome   lu pues viodi.
Al risolf il IP indicât o il non dal domini.
Al jes di Vision.
Compagn di /AWAY [motîf], ma al ven aplicât a dutis lis rêts che si è colegâts.
Compagn di /BACK, ma al ven aplicât a dutis lis rêts che si è colegâts.
Al vierç www.google.com cul program che al gjestìs i html. (Note: Se il program che al gjestìs i html nol è un navigadôr, al vierzarà la aplicazion che e je stade specificade in “Gjenar di file”).
Al invide   su  .
Si unìs al  . Indiche un [clâf-canâl] se necessari.
Al pide fûr   dal canâl atuâl. Se nol ven specificât un [motîf], chest al sarà chel specificât tes Preferencis.
comant dal operadôr IRC par disconeti de rêt un utent.
Al vierç une gnove viodude che e liste ducj i canâi de rêt atuâl. [fûr che i canâi platâts]
Al mostre lis modalitâts-canâl dal canâl atuâl.
Compagn di , ma sul canâl atuâl.
Compagn di , ma sul canâl atuâl.
Al mostre: * {ToSorenon}  .
Al stabilìs la modalitât par   su  .
p.e.
o
Al stabilìs la modalitât di  . (Note: cu lis virgulis dome pe separazion otiche.)
p.e.
Al invie un   a  .
Al mostre ducj i canâi e ducj i sorenons de rêt intal barcon de rêt. (Fâs atenzion cun chest)
Al mostre i sorenons tal  .
Al cambie il to sorenon a  .
Al invie une notifiche a   cul   indicât.
Al zonte   ae liste des notifichis.
Al eseguìs la   indicade. Se e ven indicade plui di une aplicazion, a vignaran eseguidin in sucession (come intun tubo, “pipe” par inglês ) .
e.g. al vierç un gnûf Terminâl e dopo StyledEdit
o al mostre i contignûts de tô cartele ~/Downloads/ intal barcon atuâl (Atenzion!)
Al da i dirits di operadôr o ae vôs a  .
Al lasse il canâl o la rêt atuâl.
Al fâs il ping al   e al torne indaûr il timp di durade dal ping. Ecuivalent a .
Al vierç un barcon di interogazion su  , adun cuntun [messaç] opzionâl.
Al jes de rêt atuâl. Se nol ven specificât [messaç-jessude-personalizât], e vignarà doprade la impostazion predefinide intes Preferencis.
Al invie un comant IRC grês.
Tu tornarâs a conetiti ae rêt atuâl se a son lâts strucjs i 47 tentatîfs automatics par tornâ a tacâsi.
Al mande in polse il thread atuâl pal timp specificât (in decims di secont); par un ûs su script futûr.
Comant di operadôr IRC par disconeti un servidôr.
Al torne indaûr la ore locâl di  . Ecuivalent a
Al mostre l'argoment dal canâl atuâl o, se indicât, di  .
Al stabilìs l'argoment dal   a  .
Come , ma sul canâl atuâl.
Al gjave   de tô liste des notifichis.
Al mostre il timp in esecuzion dal sisteme. Se al ven specificât [-l], il timp in esecuzion al vignarà “scoltât” (mandât) in locâl e no inviât ae rêt.
Al torne indaûr la version dal client IRC di  . Ecuivalent a .
Al vierç   cu la tô aplicazion par gjestî i html. (Note: se il gjestôr nol è un navigadôr, al vierç la aplicazion specificade in “Gjenars di file”).
Al vierç www.m-w.com (Merriam Webster) cul to gjestôr dai html. (Note: se il gjestôr nol è un navigadôr, al vierç la aplicazion specificade in “Gjenars di file”).
Al mostre il timp in esecuzion di Vision. Se al ven specificât [-l], il timp in esecuzion al vignarà “scoltât” (mandât) in locâl e no inviât ae rêt.
Comant di operadôr IRC che al invie un messaç wallops (visibil par chei cun umode w atîf).
Al torne indaûr lis informazions whois di  .


text:
Domenie 24 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Timoteo 1
Cjapitul 5
Compuartament cu lis diferentis categoriis di personis
5 1 No sta cridâi cun malegracie a un vieli, ma dài coragjo come ch’al fos to pari, ai zovins come ch’a fossin tiei fradis, 2 a lis vielis come ch’a fossin maris, a lis zovinis come ch’a fossin sûrs, simpri cun grande coretece.
Lis veduis
3 Rispiete lis veduis ch’a son veduis pardabon. 4 Se però cualchi vedue e à fîs o nevôts, chei li a àn di imparâ prime a vê afiet pe lôr famee e a tornâur ai gjenitôrs il ben che a àn vût di lôr, parcè che chest Diu lu à a grât. 5 Invezit chê che e je propit vedue e ch’e je restade dibessole, e dimostre di vê metude in Diu dute la sô sperance e a sta daûr cun perseverance a lis suplichis e a lis orazions, gnot e dì. 6 Invezit la vedue che si lasse lâ a lis golis, ancje se e je vive e je biel muarte. 7 Ancje chest tu âs di racomandâur: che nissun nol vedi nuie ce dî di lôr. 8 Se po un nol viôt dai siei, tacant di chei di cjase, al à rineade la fede e al è piês di un infedêl.
9 Une vedue e à di dâsi in note te liste des veduis, a pat che no vedi mancul di sessant’agns, ch’e sedi stade maridade a un om sôl, 10 che si vedi fat un bon non cu la testemoneance des buinis oparis: se e à tirât sù ben i fîs, se e à tignude simpri la puarte vierte ai puars, se e à lavâts i pîts ai sants, se e à dade une man ai tribulâts, se e à doprât il so timp in ogni opare di ben. 11 No sta acetâ invezit lis veduis plui zovinis parcè che, a pene che lis gafin golis contrariis a Crist, a vuelin tornâsi a maridâ, 12 tirantsi un judizi di condane parcè che a àn rineade la prime peraule ch’a vevin dade. 13 In plui, stant ancje cence fâ un colp di nuie, a imparin dome a lâ ator pes cjasis; e no dome no fasin un colp di nuie, ma a son ancje peteçonis e curiosis, fevelant ancje di ce che nol larès fevelât. 14 Par chel o vuei che lis plui zovinis si maridin, a vedin fruts, a tegnin sù la cjase e no i dedin al contrari nissun rimpin di dî mâl di lôr. 15 Di fat plui di une e je za straviade cul lâ daûr di satane.
16 Se une femine fedêl e à cun sè cualchi vedue, ch’e proviodi al lôr sostentament cence lâ a pesâ su la Glesie, par dâi la pussibilitât di viodi di chês ch’a son propit veduis.
I predis
17 I predis ch’a regin ben a àn di vê dople stime, soredut chei che a scombatin cu la peraule e l’insegnament. 18 Di fat e dîs la Scriture: “ No sta metii la musarole al bo ch’al bat forment ”. E ancje: “ Il lavorent al à dirit de sô pae ”. 19 No sta cjapâ par buinis lis acusis cuintri dai predis, cence l’atestât di doi o trê testemonis . 20 Chei che a àn pecjât, coregiju denant di ducj, par che ancje chei altris a vedin teme. 21 Ti sconzuri denant di Diu e di Crist Gjesù e denant dai agnui elets, di meti in pratiche chestis robis cence prejudizis e cence tignî par un a damp di chel altri. 22 No sta mai vê masse premure di meti lis mans sul cjâf a cualchidun, par no scugnî rispuindi ancje tu dai pecjâts di chei altris. Mantegniti mont.
23 No sta lâ indenant bevint simpri aghe rude, ma bêf ancje un got di vin par vie dal to stomi e dai tiei malans, un daûr l’altri.
24 I pecjâts di cualchidun a son sot i vôi di ducj e si ju cognòs prime dal judizi; di altris invezit si ju cognòs dome dopo. 25 Cussì ancje lis oparis buinis a son sot i vôi di ducj, e chês che no son buinis no puedin restâ platadis.
Notis:
- 5,3 - Chês che no àn ni fîs ni nevôts ch’a viodin di lôr.
- 5,6 - Muarte naturalmentri pal ream di Diu.
- 5,8 - No proviodi a la famee di ce che si pò al vûl dî jessi piês che no i paians.
- 5,9 - La glesie e cirive di dâur socors e par chel a vevin une liste di chês ch’a jerin te streme.
- 5,12 - Metintsi te liste, a vevin imprometût di no tornâsi a compagnâ.
- 5,17 - Chei ch’a scombatin pal ream a àn dirit a dople ricompense: rispiet e mantigniment.
- 5,18 - Dt 25,4; 1 Cor 9,9; Lc 10,7.
- 5,19 - Dt 19,15; Mt 18,16.
- 5,23 - Par podê lavorâ tal vignâl dal Signôr si à di vê ancje salût. Timoteu al jere baldisan e al veve simpri cualchi pecje.


text:
Six memos. Bronzi/Calvino/Di Paolo
Enrico Bronzi e Paolo Di Paolo
Di une idee di Valentina Danelon
Peraulis Paolo Di Paolo
Musichis di Sciarrino, Dallapiccola, Ligeti, Dowland, par cure di Enrico Bronzi
Cun Enrico Bronzi (violoncel) e Paolo Di Paolo
Mise en scène Wilhelm Gert
Lûs Carlo Pediani
Media artist Francesca Centonze
Co-produzione Associazione Progetto Musica e Mittelfest 2021 per Mittelfest 2021 e Nei suoni dei luoghi 2021
Conciert leterari des Lezioni americane di Italo Calvino.
Il violoncel di Enrico Bronzi e lis peraulis di Paolo Di Paolo a tornin a componi chel ritrat de umanitât pal gnûf secul aboçât di Italo Calvino intal 1985. Di fat o vin pensât a lunc che i siei Six memos, miôr cognossûts tant che Lezioni americane, a fevelassin di leterature, e invezit a fevelavin di nô. Lizêrs, svelts, cualchi volte esats (ma ancje pôc precîs), visibii e tancj in maniere esasperade, dificil che a sedin coerents: ve lis carateristichis identificativis dal nestri pentagram, di oms svoladis, tant che suns e notis, tal inviament dal mileni.
Prime Assolude
Program musicâl
Lizerece: Salvatore Sciarrino, Ai limiti della notte
Visibilitât: John Dowland, Pavane Lachrymae
Rapiditât: Luigi Dallapiccola, Intermezzo da Ciaccona, Intermezzo e Adagio
Esatece: György Ligeti, Loop da Sonata per viola
Molteplicitât: Johann Sebastian Bach, Preludio da Suite N. 5
Spetacul in lenghe taliane


text:
…WELCOME 2020 !
I wish all Climbers, Runners and Tai Chi practitioner all over the world a HAPPY NEW YEAR 2020 !!!!!
il proponiment, par chest an, al è chel di judâ chei che a fasin fadure a lâ indenant inte vite e di combati la tindince, dal dì di vuê, di meti dongje masse ricjece intes mans di pocje int, tant che si ledi viers dai mûts di convivence indulà la int e rive a cjatâ lavôr e a mantignî la famee…
la riflession impen e vên de savietât dal Orient lontan:
“La ativitât dai umign e va indenant cence padin; co e rive ae fin e torne di gnûf a scomençâ. Duncje e pues lâ indenant in perpetui. Cuant une ruede e à un as indulà zirâ, e pues lâ lontan. La ativitât de Nature e je une, cence disviaments; par la cuâl no fale.
Co la energjie dal cîl e ven jù e la energjie de tiare e va sù, yin e yang a comunichin, e compagn a fasin ducj i vivents.
Co i umign savis e stan intai puescj publics ad alt, i puars umign intal spirt a van vie; cheste e je la Vie dal cîl e de tiare.”
Mandi a ducj !!!
#peaceandlove ☮ ☯
… tu sarâs simpri intal gno cûr !
…un an fâ tu âs lassât il tô cuarp e mi visi ancjemò di chel moment cuant che tu âs butât fûr l’ultin respîr… a jerin lis 14H30 e al jere une biele zornade di Zenâr… tu no tu podevis plui viodimi par vie che ti vevin dade la morfine ma o soi sigûr che tu rivavis a sintîmi… la tô man cjalde e jere poiade parsore il gno zenoli e po dopo il to cuarp nol le à plui fate e tu tu sês partide par il to viaç… dentri di me al si è viart un grant vueit che no rivi ancjemò a jemplâ e no crôt che o rivarai mai a fâlu… tu sês stade une mari cetant amorose e cun tante pazience rivant simpri a sopuartâ il gno caratar cjavestri… ma tu jeris ancje une mari buine di cûr che i plaseve gjoldi des piçulis bielecis de vite… mi visi ancjemò cuant intun biel dopodimisdì, al jere il 3 di Zenâr, tu mi âs dite “puartâmi a fâ une cjaminade !”… jo feminou ti varès puartade fûr di buride… ma o speri che cumò in cualsisei puest tu tu sês tu puedis stâ ben e stâ in pâs… mandi mari biele… tu sarâs simpri intai nestris cûrs…
#peaceandlove
… MANDI DI CÛR !
Look at… the movie with the music and twitter msg !
R.I.P.
… ROLLER-COASTER 2008
Chi c’è stato, come me, per la prima volta sulla ciclabile che da Camporosso-Tarvis mena a Coccau si è reso conto che non si trattava di una tranquilla pista ma di una specie di rolller-coaster dove i continui saliscendi mettono a dura prova le fasce muscolari interne delle cosce e la capacità di frenata di ogni pattinatore. E solo grazie ai bikers abbiamo potuto affrontare in tranquillità i tratti più erti, limitando al min i danni. In fondo c’è stato solo qualche scivolone, e nulla di più. 😉 Un grazie, quindi, a tutti quelli che ci hanno accompagnato con le bici. In ogni caso la soddisfazione di pattinare in mezzo ai boschi millenari della foresta di Tarvisio ci ha ripagato di ogni fatica e al rientro alle macchine ci sentivamo tutti piacevolmente stanchi. Così, in pizzeria abbiamo potuto affrontare allegramente l’ultima prova, la più dura, l’assegnazione dei premi, con tanto di nominations. 🙂
Un grazie a tutti quelli che hanno partecipato e un rivederci a presto.
Naturalmente un mega ringraziamento a tutti i gruini che si sono prodigati per organizzare l’evento.
A proposito, quasi dimenticavo, per stasera vorrei fare un Grosso in bocca al lupo alla nazionale italiana: FORZA AZZURRI !
MANDI A DUCJ !
kisses and hugs
by Manolo


text:
Sculture
La sculture e je la art dal sculpî fasint vignì fûr des formis e des figuris a trê dimensions.
La sculture si pues fâ doprant dai materiâi dûrs come la piere, il marmul o il len ca si sgjavin o a si intâin, opûr dai materiâi plastics di modelâ tant che la arzile, il stuc, la plastiline e cumó ancje il polistirûl doprât par fâ lis grandis sculturis pe publicitât o pal cine. Cun le tecniche moderne, cumó al si puès tirâ une sculture in plui esemplârs doprant i materiâi come il silicon e il poliester e chest, ch'al sêti par fâ i stamps o par tirâ un esemplari. Un pôc come il pitôr cuant ch'al fâs lis incisions o lis serigrafiis.
Materiâi tradizionâiModifiche
I materiâi tradizionâi a son:
Altris materiâiModifiche
Par disi il vêr la art moderne a dopre i plui variis materiâi par fâ lis sôs oparis par esempli:
FormisModifiche
Cualchidune des formis de sculture a son:
ScultôrsModifiche
La categorie dai scultôrs a cjape dentri i mestris de Grecie Classiche, i grancj dal rinassiment come Michêlagnul e Lenart da Vinci, i modernis come Henry Moore e Felix de Weldon.
Sculture furlaneModifiche
Il mosaic al à une lungje tradizion ca ven de epoche romane (i grancj mosaics de basiliche di Aquilee) e che rive fin a la scuele di Spilimberc, la citât dai mosaics. Une lungje tradizion, ca ven almancul de etât di mieç, e à la sculture dal len specialmentri a fonde religjose. Te art moderne doi artiscj che van ricuardâts par vê une nomee a nivel mondiâl a son Mirko Basandella e Sommarti.


text:
No à resistût. Come che ju à viodûts, un parsore di chel altri, intant ch’a cirin di tetâ de mari stravacade te cosse, e à pensât subit ch’e varès dât seont a l’amie e int varès puartât cjase un. Dai cuatri gjatuts restâts di dâ vie, trê a àn il pêl blanc e ros, e un, un pôc plui piçul di chei altris, al è dut neri. Ma propit dut. E jê e à decidût dal lamp par chel. — Tu sarâs di sigûr contente, — i motive l’amie intant che si saludin.
Si capìs che jê lu à sielt ancje par vie di so marît, ch’al à la fisse dai gjats neris. Tantis voltis no aial voltât l’auto se un al à traviersât un pôc plui indevant? O aial lassât di fâ alc dome par vênt viodût un prin di tacâ? E dut par un pirul di pêl neri! Cumò si varès ricrodût!
Rivade cjase, la femine e dismonte un tic pinsirose. In fin dai fats no à visât ch’e sarès rivade cuntun gjat. E pense a la muse ch’al varès fat il so om cuant che, juste passât il pat de puarte cul gjatut in man, il salvevite al salte di bot, cuntun stoc fuart. E nol vûl savênt di tornâ sù. Il so om lis prove dutis, al tire vie de curint in volte mo chest mo chel argagn, ma cence risultât. Po ancje dutis lis presis intun colp. Nuie ce fâ.
Aromai rassegnât l’om al vogle la femine e al lampe il grumut di pêl ch’e à in man. — No stâ insumiâti di dî ch’e je colpe sô — e fâs in timp a dî jê cuant che un rumôr al rive dongje de cusine. Al ven di sot dal seglâr, ma prin che l’om al rivi a vierzi la puartele par viodi, l’aghe e tache za a sbrissâ fûr par sot. Un dai flessibii dal lavandin si à crevât par lunc.
L’om al cor fûr di corse par sierâ il rubinet principâl, te pocete dal bearç. Ma parsore dal tapon, par ch’al pari bon, la femine e à volût meti un vâs di rosis, un di chei pesants di ciment. Une fature a movilu. E intant ch’al procure di sburtâlu in bande si vierç ancje il rubinet dal cîl. Un slavin ch’al ven jù intun amen. L’om si imbombe intun baticei, e al sbrisse cu lis çavatis di cjase te morcje ch’e ven jù dal vâs. E intant la aghe e côr par cjase. Parât in bande il vâs si romp la jevute par tirâ sù il tapon. Par spesseâ e tirâlu sù cui dêts l’om si creve une ongule. Lu si sint a sberlâ fin di lontan, peraulis no tant bielis. Po, sierade la aghe e tornât in cjase, l’om nol rive a palesâ chel che i ven sù dret dal cûr, che si sint un murungulament çondar a rivâ dal bagn.
Ma prin di savê ce ch’al è stât la femine e je za su la puarte di cjase da l’amie par tornâi indaûr chel pirul di pêl neri cussì inocent.
di Gianluca Franco


text:
De Vichipedie, la enciclopedie libare dute in marilenghe.
L'alfabet grêc al è l'alfabet propi de lenghe greche. Al fo introdot probabilmentri al inizi dal IX secul p.d.C. e al ven doprât ancjemò vuê par scrivi il grêc moderni e ancje in diviers cjamps sientifics (par esempli matematiche, astronomie, e v.i.). Dal alfabet grêc a derivin sei l'alfabet latin che chel cirilic.
L'alfabet al fo cjapât di chel fenici, cambiant cualchi letare par adatâsi ae lenghe greche; prime il grêc al vignive scrit doprant la scriture lineâr B, un silabari usât a Crete e in ciertis zonis de Grecie continentâl come Micenes o Pilos tra i secui XVI e XII p.d.C..
Inte antighe Grecie lis letaris a vignivin ancje dopradis par indicâ i numars, come che a fasaran dopo ancje i Romans.
Ve ca lis letaris greghis e lis lôr derivadis (la pronuncie e je scrite doprant l'Alfabet fonetic internazionâl IPA):
letare sparide dal alfabet a vonde prest, prime dal periodi che o clamìn classic[cambie | modifiche il codiç]


text:
11 di Setembar
Il 11 di Setembar e je la 254° zornade dal Calendari Gregorian, (la 255° se l'an al è bisest). A mancjin 111 zornadis pe fin dal an.
Acjadiments[cambie | modifiche il codiç]
In Friûl[cambie | modifiche il codiç]
- 1028 - L'imperadôr Konrad II al dâ al patriarcjât il dirit di bati monede, al vignarà butât fûr il denâr di arint che al vâl cuant le lire veronese dal timp.
- 1976 - A lis 18:30 e 18:40 sotsere dôs scossis di taramot a sdrondenin il Friûl. A fasin colâ cualchi mûr fasint un muart e un pôcs di feriis. A son lis scossis plui fuartis dal 6 di Mai di chel an.


text:
Comunisim
Il comunisim, peraule derivade dal latin "commūnis" (comun, di ducj) e je une dotrine politiche socio-economiche fondade tal principi di propietât comun dai mieç di produzion, di une organizazion coletive dal lavôr, e de costruzion di une societât cence classis socîals.
Derivât dal socialisim e dal pinsîr e lis oparis di Karl Marx e Friedrich Engels e de azion politiche di Lenin, il comunisim a caraterizât buine part dal XX secul. Ancje se l'idee di une societât comuniste jere prisinte za fin da l'antichitât, nome tal Sietcent cun le Rivoluzion industriâl si scomence a fevelâ di socialisim e comunisim. In maniere gjenerâl, le peraule comunisim ven doprade ancje par descrivi dutis lis teorîs che proviodin la coletivitât dai mieç di produzion e le abolizion de propritât privade. Fin e publicazion dal Manifest dal partît comunist in tal 1848 a Londre, socialisim e comunisim vegnin considerâts sinomim. In cheste opare invezit, i dôi autôrs Karl Marx e Friedrich Engels fasin une division jenfri «socialisim utopistic» e «socialisim scientific» che clamin ancje comunisim. Cun cheste division, i dôi autôrs volevin fâ une diference jenfri lis teorîs socialistis che esistevin za e la lôr, basade su fâs e leçs e no su ideis e utopîs.
In dutcâs la peraule comunisim continue a jessi doprade come sinonim di socialisim par dut il Votcent. Bisugne ricuardâ che ducj i partîts de Seconde Internazionâl di ispirazion marxiste vegnivin clamâts socialiscj o sociâldemocratics. No ducj i contests dulâ il comunisim al è stât aplicât an mantignût i fondamentâi dal pinsîr marxist ma an puartât a modei di Stât cun modei societaris contraris a lis basilaris ideologjis comunistis, come tal sens autoritari invezit che avualitari, a dispiet dal nom, o nazionalistis in cuintrioposizion ai fondaments marxist. I esemplis van dal totalitarisim stalinist o le derive in te economie di marcjât dai paîs comuniscj orientâi cun gnûf e pui fuarts disecuilibris economics e sociâi. Le aspirazion a une societât avualitarie an origjinis di lontan in te storie, e cun il timp an vût connotazions e aspirazions diferentis. Lis condizions di sfrutament dai operaris tal cors de prime fase de Rivoluzion industriâl e povertât dai contadins in tis campagnis puartin a le nassite di une gnove cuscience politiche. Chescj ferments puartin a l'elaborazions di tesis di progjet politic di une gnove societât. Le idee che si podarès formâ une gnove societât avualitarie puarte a le nassite di tancj moviments, teorîs e ideologjis che si cjatin a fasis alternis, aleadis o contrapuestis, tal intent di formâ une gnove "societât cence classis".
Bibliografie (par talian)[cambie | modifiche il codiç]
- Karl Marx e Friedrich Engels, Il Manifest del Partît Comunist, par cure di Pietro Gori, 1891.
- Karl Marx e Friedrich Engels, Manifesto del Partît Comunist, Londra, 1848 (archiviât dall'url origjinâl il 25 març 2010).
- Karl Marx e Friedrich Engels, Manifesto del partît comunist, par cure di Domenico Losurdo, Laterza, 2018 [1999], ISBN 88-420-5894-7, OCLC 797465102.
- Karl Marx, Il capitâl, Newton Compton, 2015.
Vôs coreladis[cambie | modifiche il codiç]
Documents[cambie | modifiche il codiç]
Teorics dal comunisim[cambie | modifiche il codiç]
- Karl Marx
- Fredrich Engels
- Antonio Gramsci
- Rosa Luxembourg
- Anton Pannekoek
- Paul Mattick
- Lenin
- Josif Stalin